President Trump Nih Coronavirus Dohnak Ca ah US $100,000 A Hlut – Chin World News Evening\nPresident Trump Nih Coronavirus Dohnak Ca ah US $100,000 A Hlut\nMarch 4, 2020 March 4, 2020 Salai Van Thawngpang\nAtulio zawtnak ṭihnung lio vawlei cung hmunkip ah a karh cuahmahmi Coronavirus (Covid-19) zawtnak doh nakding ca ah tiin US President Donald Trump nih 2019 a thlahlawh chung in $100,000 a hlut, tiah kan theih.\nPresident Donald Trump nih a hlutmi $100,000 check cu White House Press Secretary Stephanie Grisham nih Twitter ah hman in a tar i, ca aa ṭial chihmi cu “Hihi atu lio zawtnak Coronavirus dohnak ca ah tiin President Donald Trump nih 2019 a thlahlawh chungin a hlutmi a si,” tiah a ṭial chih.\nPresident Donald Trump hi uar a um ngaingai a President a ṭuannak in ahmuhmi a thlahhlawh hna hi thil dangdang rianṭuan ah maw siloah Homeland Security rianṭuannak tibantuk ah a hlut ṭheo tawn tiah theih a si fawn. Tuzing tiangah US ah Coronavirus in a thimi hi minung 16 an si cang ti a si i Coronavirus zawtnak a ngei tharmi hi minung 15 hrawng an um cang tiah theih a si.\nPeletwa Ralzam Hna Ca ah Pu Ram Cung Nih Ting 50 A Hlut\nDr. Aung Myint Thang: Mi Zeibantuk Dah Mitlau, Kal Sual Cu Nan Si?


Nanadeva MP3 Song Download -\nStar Cast : Pandari Bai, Dr. Rajkumar, Rathnakar, M.P. Shankar, Baby Padmini, Udya Kumar, T.R. Narasimharaju


Nihin Maymyo Kahnak Ah Anhman Manh Lomi Tihnung Miapi Rual. – THLIZIL THAWNGPANG\nNihin Maymyo Kahnak Ah Anhman Manh Lomi Tihnung Miapi Rual.\nAugust 15, 2019 Zohnuam Myanmar\nChin Thantlang Pafim pakhat asi ve mi Pu Khen Hrang nih GRET zung a puai sazawh arak kan kawh lio I biaroling ka philh khawh lo mi cu: Obama Zu-et President a ttuan- minak Chairman hmasa, Kawlram Democracy aathleng, Mintha Kyawhein Zukcawl rizn in aa ngawl, Cun Pu Khen Hrang nupi atthit ve. Pu Rung Ling nih Chin pi-ne cu Chin Pi-ne siko seh. Lakphak pi-ne si hin hlahseh ati mi bia le Pu Khen Hrang roling bia sazawh kawh dan hi Thantlang ka um Chung kaphilh khawh locem mi silaa Kati.\nNihin kawlram i kantawn mi thilhna cu thawngpang chia vialte atling kolo maw kati. Khatlei ah raldo nak, thihlohnak, thahnawn nak, Tilian, leiminh, motor le saikel khawnden nak, tlaihkhih nak, tlaihhrem nak, refugee in miram ah harsat intuar nak, vawlei hmunhma chut le hrawhpiak nak, Gnostic Baibal thiam pawl nih piangthar dohnak, Lainungak cheukhat tthutdir thiam lo le Zu-et chin mino hna thawngpang, Rili ralin muinak Darkhing thawngpang, uknak le uktu depde le vaivuan in mipi akan tlaupi nak, mah karkalak lawng hmuh in rianttuan tu upa, hruaitu le thilti kho cungnung Hna,\nParty pakhat cu thlachiat ruat loin hnawn riangmang in party (2) ah azei hme mee kan pek lai tiah hitluk harsat puicimh nak hmanh ruat loin Chin miphun kansining tiang thlau in uico tawka liak hmang depde Politician Hna, ziah zeihme atang ti le.Chiatinkhawm le chiakha nunkha atak in kantem cang kolo hme maw. Caw he an i tthi ruang ah Caw Tthi tiah sunsak ngai in minsak mi zong Kyaw Htay asi lanmi pafim le zaaran zong um si hoi rih.\nNa theihmi hung ka peh piakchih teh kawifim. Kantu le min tah Chiatinkhawm kansak ne ko lai. Tu lio nabochan tuk i bingrit le zurit in na rit mi hruaitu hna Security capacity hi hungzoh ve hmanh u! Miphun ngei hriamtlai phun khat nih kahmanh lo in anzam tak mi tuksapur Miapi rual hna dawh sidiam. hih!https://m.facebook.com/story.php?story_fbid=2182787018498280&id=100003010084019\nCredit: Salai Salai Monreolian\nPrevious Post:Mizoram State Zokhawthar Khua I An Khua Bawi Cu, Nu Pi Zomuanpui A Si\nNext Post:Bible Ningpi Hin Pathian Bia Asi Maw Ti Mi Rev. Dr. Hre Kio He LIVE In Biaruahnak\nUS ah Tlangval UK Hrin Thang Cu Misual Hna Nih Meithal In A Nunnak A Liam (2,482)


keimah lei kap ka lungput vun langhter than ka duh. – Hakha Cherry\nkeimah lei kap ka lungput vun langhter than ka duh.\nZahan tihni ka catialmi kong ah a lungrawkmi nan tampi lai, aka mawhchiatmi zong tampi nan si lai. Nan mawh bak lo, lamzawh lutlai pakhat a sining ka langhter tikah tutan dothlennak tha a pe lomi ka lo men ko lai.\nNain, keimah lei kap ka lungput vun langhter than ka duh. Kei dirhmun cu ralkap lawng si loin tihnung misual poahpoah doh a herh tiah ka ruah. Lam zawh lutlai a si ruang men ah midang kan in thah lai tiah ‘death threat’ peknak nawl a ngei tinak si lo. ‘Death threat’ hmanh a pe ngammi cu ralkap tluk in a lungput tihnung ve tiah kei nih cun ka ruah.\nSullam um lo ngai in keimah kha ‘ralkap thawgpetu na si, kan in thah lai’ tiah death threat aka pek, mah tiang kha cu leh ka rak tim lo, nain lunghrinh ruang menmen ah tet-te zeihmanh um loin nutung unau pahnih cu ‘dalan nan si’ tiah sual a phawt rih hna. Cu biavaivuan a zummi mino cheukhat nih bawmhtu ngeilo nutung a inn zohchia tuk in an den piak. Thinphang vansang in an um. An puhmi sualnak an tuah taktak lo ah teh?\nKei ralkap dalan ka si lo buin ‘na si’ tiah voi hnih tiang an nolhmi kha hmuh khawh a si. Nutung unau pahnih zong an tuar ve cang.\nRalkap misual kan doh hna, nain a dohtu kanmah lakah thil diklo a tuahtu minung cu phuan le doh a herh ve tiah ka ruah. Hi ruang ah death threat aka petu Salai Tluangte(Salai Nun Hlawnceu) kha ka phuan nak a si. A tialtu amah a si timi cu lamzawh hruaitu ka hawi pakhat nih aka chimh hlei ah evidence tampi ka ngah hnu ah ka fehtermi a si, 100% a fiang.\nKa catialmi ah personal kong tam ngai ka tial chihmi belte kha zoh ai dawhmi si lo, a puitlingmi lungput a si lo timi ka palhnak ka cohlang ve. Nain, death threat aka petu pa a sining ka phuan kha cu a dikmi a si, ka phuan awk hrimhrim a si ko tiah ka ruah.Credit-Salai Lungthli Tum\nMipi Nih Lehrulh Caan A Si Cang\nMin Aung Hlaing Lungput Bantuk Kan Ngeih A Herh


Hakha Covid-19 Bawmhnak Phaisa US $1,740 A Chuak Cang – Chin World News Evening\nMay 9, 2020 May 9, 2020 Salai Van Chin News\nAdmin||05|Biangreithlep 09|2020||Covid-19 ruangah harnak a tongmi kan miphun hawi bawmhnak le ikilvennak caah nan kut nan rak samh cio caah kan lunglawmhnak kan langhter. Mah bawmhnak hi Hakha Covid-19 Response Committee le Hakha Covid-19 Response Committee USA komh in tuahmi a si. Atu tiang ahhin bawmhnak thawhmi a chuakmi US $1,740 a si cang. A hmuitinhmi (target) hi $50,000 a si. Kutsamh cio i zuam hram hna u sih! Gofoundme timi hi rak hmehpiak law bawmhnak peknak a um lai. An tuahnak ruangah le mipi theih a herhmi tete zong zoh ding a um.\nCommitte lei nih an chimmi “Zeiruanga ah dah Hakha hmun le hma thengte kan thim. Atulio hi Hakha Khualipi ah Pulrai Zawtnak a ngeimi pakhat a um cang.Hi pulrai zawtnak in kan i runvennak le raldohnak caah Chin Ramkulh Cozah le Ngandamnak Zung pawl lawng rinh awk an tha hrimhrim loh. Hakha Sizungpi hi Chin Ramkulh chungah Pulrai Zawtnak angeimi an tam deuh ahcun “Treatment Center” ah an hman dingmi si. Hakha Sizungpi nih hi zawtnak tlopnak caah a ngeihmi thilri a tlawm tuk.Tahchunhnak ah, Ventilator hmanh hi pakhat te lawng a ngeih.\nPumpe riantuantu(Volunteer) mino 200 leng nih rian an tuan. Mizapi nih hi Pulrai zawtnak in an irunvennak ding caah a herhmi fimchimh cawnpiaknak,Khual luhnak lam zohkhenh, Facility Quarantine le Home Quarantine vialte ah manh lo taktak in riantuan le cawlcangh si. Volunteer 200 lengkai caah an herhmi thilri vialte le, umkalnak a dihmi,lakphak , chuncaw le zaanriah tiang damhkhanpiak an herh. Cu vialte caah cun, chawva tampi a herh ko. Hakha Laihlum lei zong nih an si khawh tawk an thawh len ve ko nain ngeihchiah chawva tampi an herh peng rih. Cucaahcun, hi Pulrai zawtnak raldohnak ding Hakha Sizungpi caah thilri cawknak le Volunteer pawl riantuannak caah na chawva in na kut rak samh ve tiah kan in sawm.\nUS Nih China Cu Bia DiK Chim Dingin A Ti Ṭhan Cang A Rauh Hlanah Ai Thawkning Langhter Kan Izuam Lai An Ti Cang


SALAI HEBRU NIH NLD LE PU LIAN LUAI A TTHUAT CANG HNA – The Chinlung Post\nSalai Hebru or Salai Lahnin nih NLD cozah le Chief Minister Salai Lian Luai cu fak ngaiin a tthuat cang hna. Chinram konghe pehtlaiin Salai Lahnin nih hin tuan zongah fak ngaiin a rak chim bal cang. Tutan zongah fak ngaiin a vun tthuat rih hna. Tutan a cabia ah achimmi hi ruah aphu ngaingai mi a si. Atanglei bangin a ttialmi kan vun langhter.\nKum 2015 NLD Cozah a kai hnu ah kan Chinram chung cu Kawlmi nih an cawlcanghnak le kawl pawl nih tam deu rian an tuan nak le hmun hma an rak lak mi hna hi kan rak hmuh khawh. Cun laimi hna zong kawl mi ngawt nih hakha khua chung ah an kan thah.\nCulawng siloin Pu Lian Luai nih Aungsan Milem cu phaisa tan 60 dih ding in hakha ah tuah a timh cang. Mah vial te hi Laimi mipi nih kan lung fim a harh ka ti caah ka chimmi a si.Aruang cu kan Chinram hi kan si a fah caah kan chinram chung ii mipi caah a harh tuk mi lam hna le mei hna le Sianginn hna catu ah Ma phaisa hi hmang seh law tha lai ka ti.\nTutan ii Aung san Milem Hakha ii phaisa tan 60 dih in sak ding mi hi cu Pu Lian Luai nih a mah pum pak mit hmai kawl nak le kawl bawi hna mit hmai kawl nak tu a si deuh i chinmi phun caah hi thil hi zeihmanh a that hnemnak pakhat te zong a um lomi a si.Hebrew\nHakha NLD buainak kong relchih.17.7.20 ni ah Hakha NLD party cu an buaitthup ve.Myone EC nih candidate an thim hna lio ah pu Sui Thio nih pu Lian Ceu cu atei. Asinain 17/7/20 ni ah anmah pahnih cu Pyine EC nih me thlaknak an tuah piak than hna i Pyine ah pu Lian Ceu nih atei than. Cu tikah zeiruang ahdah hi thimnak hi an tuah than timi he pehtlaihin Kan bawi le pahnih Pu Sui Thio le Hlutdaw speaker karlak ah ilungsilonak le i theih thiam lonak achuak.


Ngaih Chia Tuk Si E Kahdohnak Ah A Nunnak Liam Mi Salai Alexander Sang Kung Thang Ruak An Lak Khawh Cang – Chintanbo\nMay 9 lio ah Kalay peng Yeshin le Donwe khua pawng kahdohnak ah a nunnak a rak liam i a ruak an rak lak khawh lomi Salai Alexander Sang Kung Thang (Kum 17) ruak cu ni 12 a rauh hnu, Nihin May 21 chun slm 12:25 ah kan lak khawh cang tiah PDF- Kalay Battalion 7 hruaitu pakhat nih The Chin Post ah a chim.\nMay 9 zing slm 8:00 in zaanlei slm 4:00 tiang Kalay peng Yeshin khua kam ah PDF- Kalay Battalion 7 le SAC ralkap an rak i kap i SAC ralkap 7 an rak thi i PDF Kalay in Salai Stephen Biak Tha Thawng le Salai Alexander Sang Kung Thang nih ram le miphun caah an nunnak an rak pek, Salai Stephen Biak Tha Thawng ruak cu a ni ah an rak lak khawh i Salai Alexander Sang Kung Thang ruak cu an rak lai kho lo i Ni 12 hnu, Nihin May 21 chun slm 12:25 ah an lak khawh.\nRelchap, Kan hnung Lungler sakhaan laak tan ah kan pasalttha, a ke pahnih bulmi, Salai Peter Sui Hnin nih a ttialmi a si. Thil pakhat khat kan ton hnu ah khin kan ton te ding khi a caan ah cun a thei cia mi kan lo tawn. Lungler ralhrang umhmun khurnak(camp) kan lak lio kan rak i hliam hlan ah hin zingka te a si, ruah tlawmpal a sur pah caah inn pakhat ah kan rak i dor, cu inn cu khua he zong a hlat pah ngai mi a si, inn zong hi a tha ngai nain mi an um lo, cu inn ah cun electric hri pakhat inn leng ah ka hmuh.\nCu lio i ka lung ah a um tuk mi cu, mah inn hi inn tha tuk zong a si ko mi nih le an um fawn lo khua he zong a hlat ko fawn caah mah mei hri khi kawi ka lei in dah a rak hna tiah kua ka ruat, ralhrang pawl nih bomb an chiah nak hna si sual han ma tiah ka lung ah a um ngai,cu lio ah cun electric mei hri ten nak cerep ka ken caah ten ning law a tha hna ma, bomb an chiah nak hna a si sual lai ti ka phan, ka lung ah a um tuk ko nain zei hmanh cu si lai lo tiah ka ten than lo, kua a ceudeuh thluah mah, kan i kap cang meithal thawng a than cang caah kal kan i tim i tlawmpal kan kal bak ah khin ruah lo pi in bomb nih a rak kan tlak i kan i hliam hna mi hi si.\nMah caah cun thil pakhat khat kan ton hnu khin kan ruah than a si ah cun kan ton lai ding a thei cia mi khi a lo mi a tam ngai tawn, kan pasal tha hna nun nak a liam mi hna zong khi an thih lai hi tlawmpal te tal cu an i theih cia ko men lai dah ka ti, a liam sia hi herh tuk ve ko lai dah, khi ban tuk lio caan kan pasal tha hna nih kan him lai ma him lai lo hmanh an i theih lo lio ah tu ni tiang kan ram buai nak kong ah a theih ter lo mi kan tam tuk rih, thawhbul lein a lungkhong mi kan tam tuk rih, mah nuamh nak men mah pawkhim nak ca men ah a ruat mi kan tam tuk rih, thih hnu ruak cung lawng ah a daw mi kan tam tuk rih, a thi cang mi bulh nak ca long ah phaisa thawh thei mi kan tam tuk rih.\nA nung rih mi a dam rih mi kan pasal tha hna kan ralkap hna khi kan philh tawn hna, cu caah kan lung fim cang seh, a hngilh ter mi pawl i than cang hna usih, kan thih hnu le hliam kan tuar hnu long ah rak kan daw ti hlah uh kan nun dam lio te hin rak kan daw cang uh, riahcawh rak kan rawnh uh, hriam tha kan cawk piak uh, kuan le zeen tampi kan zal ah kan sanh piak uh, kan him nak ding caah Pathian sin ah thlacam daithlang hna hlah uih, Lungkhat tein le lungrual tein kan miphun, kan ram chanchuah nak ah thazang chuah chin rih ko hna usih.” ti’n a facebook timeline a langhter.\nHrang Ṭhio A Ruh Cu A Chungkhar Nih An Ṭhial nak kong lam a ruang


Zeitindah Thantlang Khuapi Chung Suingun, Chawva, Mansung le Eidin Vialte Hi Kan Himter Ning A Si Hnga? - Khuaruah Har News\nCucaah laikhal thluak in hei tuak in hei ttial ve ninglaw, Dawr ngei paoh nih motor hlang hna sehlaw, CDF ralkap nih lam tte kip le pawngkam in congh hna sehlaw, an thil zingzan herh deuh paoh, facang, chiti, mehhang le datsi tbk pawl kha a rannak in motor ah ttin i a himnak, CDF uknak area lam naih bik ah thiar hna sehlaw, cuti cun kan sunghmi a tlawm kho deuh hnga. Raltuk pah zong in a thiarmi rak um ve khawh tthiam a si ko.\nA thiarnak kong thluak cu keimah nakin nan theih deuh lai. Ka hei chim duh bikmi cu zeitluk tlawm dah kan sungh lai? timi lam kha kawl izuam usihlaw, ti kha ka duhmi si. Khuate nih an izalhmi thilri nihcun kan ralkap pawl cawmnak cu chim lo anmah khuate ca hmanh a deih lo. Cucaah Thantlang khuachung ta kha a rannak in lak zokzok i, CDF ca lila zong ah a tthahnem.\nRaltuk pah, thilri zong laknak caan a rem ahcun lak pah, thiar khawh mual paoh thiar thluahmah ve. Mahti cun kan sunghmi a tlawm deuh lai. A bikin ichawhlehnak a simi, CDF nih an hman bikmi Datsi hrimhrim hi cu Thantlang khuachung ta, dawr ta a taangmi paoh i la kho viar sehlaw, a ttha. Khuate nih an ngeihmi datsi a dih viar cang.\nKan ralkap chawhlehnak zong an ngei ti lai lo. Raldotu zong um hna seh, mi vengtu zong um ko hna seh. Thilri mansung, zingzan herh a thiartu zong um ve tthiam hna sehlaw, kan sunghmi a tlawm deuh lai ti keimah pumpak hmuhning a si. Dawr ngeitu nih a dawr thil a lak lio CDF nih a venpiak ahcun lawmman tampi zong hlu ve ko hna seh. Cun an herh deuhmi zong hlu ve tthiam ko hna seh.\nPakhat le pakhat ibawm hna sehlaw, kan sunghzatlak mi a tlawm deuh lai. Comment zong ah atu na tialmi nakin hiti deuh in a ttha lai timi ruahnak zong van chuah cio hnik ulaw, zeitindah Thantlang khuapi inn le lo le, a chung um hlawnthil kan himter khawh bik ning a si lai timi kha ruahnak van langhter cio hnik uh.Crd: Free Voce


Biden nih President Trump a tining cu a fak taktak a ningzak lo taktak si a ti bak ko – Chin World News Evening\nTukum US rampi thimnak cu atu tiang tlamtling tein zeihmanh an tuah kho rih loh. Atu tiang rih ahcun, Democratics party candidate leiin Joe Biden nih a tei rih. Media tampi le mipi tam deuh lungthin ah cun Joe Biden nih a tei cang. Amah hi US President a si tiah aho paoh nih chim cio a si.\nAsinain, Trump nih vote an fir. Thil dik lo tampi a um tiin Biaceihzung tiang a phakpi i kanmah nih kan tei ko lai tiah a chim pah lengmang. Keimah nih ka tei ko lai tiah a chimmi kongah Joe Biden a lung si lo ngai. Trump cu a hun leh colh ve.\nJoe Biden nih a chimmi cu,“Trump nih a sunghmi a cohlan duh lomi cu ningzak taktak a si. Zeiruangah dah hitihin ka chim khawh ti a si ahcun, hibantukin a cawlcangh lengmang ruangah a dirhmun a thleng hlei lo, amah ning si ko lai. Caan a hung liam thluahmah lai i January ni 20 ni ahcun a takin kan hmuh ko lai.\n“Fiang tein ka chim a si ahcun, vote relnak kongah zeihmanh adik lomi a um lo. Thimnak cu thil sining tein, dik tein a kalpi a si ko. Teinak kan hmuhmi an lungtlinlo ruangah a si i kar kan hlannak ah biahmaihnak kan ngeimi le kan chimphuanmi cu zeihmanh a kan down lo. Cu lawng si loin, American mipi zong nih thil sining fiang tein an theih ko,”tiah a chim. Chirhchan: BBC,Guardian\nUS thimnak kong thawngpang dang rak rel chih: Senate Democrat: “Zapi Theih in Biden hi kan Lomhpi Ngam kan si lo caah, Biden kan Lomhpinak vun kan Chimpiak ko ne,” tiin Republican Riantuanhawi nih an ka Cah. Republican lei in kan riantuanhawi hna nih Biden hi zapi theihin an lomhpi ngam ve lo caah lomhpinak bia chimpiak dingin an ka fial, tiah Delaware Democratic Sen. Chris Coons nih Tuesday ah a chim.\n“Rian i apnak kalpi pehzulh le rianapnak tuanvo a latu team pawl nih an tuah dingmi vialte pehzulh in an tuah i, thilsining cohlan zia thiam dingin vun hneek hna hi a biapituk mi a si. Rianap kongah thil biapi, thil harsa le cop le cilh in tuah dingmi rian tampi a um. Transition team pawl hi policy plans kongah siseh, rian ca i nominees asiloah candidate pawl interview tuah kongah an buai ngai cang. Cu bantuk an rian fawizaang deuh in a tuanter kho tu federal lei bomhnak hi an herhtuk cang,” tiin Coons nih a chim. Source: Rawn Chin (Global Rawn Chin Media)


Tulio Trump le US Supreme Court Dirhmun – Kawltu Team\nTulio Trump le US Supreme Court Dirhmun\nPres. Trump lei nih thimnak a dik lo tiah US. biaceih zung sangbik Supreme Court ah Texas Suit in an chuahpi mi cu nizan ah Supreme Court nih an hnon (reject) piak diam cang. Pres. Trump legal team nih chuahpimi diklonak cu chirhchannak a um lomi (baseless) asi tiah a rannak in an hnon piak colh.\nBiaceih zung sangbik Supreme Court nih an hnawn piak cang caah President Trump caah cun phung ningin duhlonak khinnak lam a um ti lo. SC nih fiang tein Biden tei ah an pom cang caah, Electoral College nih Biden cu nikhat ni Dec 14 cun avoi (46)nak US. President a tlingmi in an thanh cang lai i Jan 20 ah President riankhinhnak (inauguration) cu tuah asi cang lai.\n← Laipa Josh Van nih Boxing ah Mirang Pa a Tei (Video)\nCongratulation! Dr.Sa Sa nih Humanitarian of the Year Winner a Ngah →


Tanghra Phi Liomi Lai Siangngakchia Pakhat Nih Siaherhnak Taktak He Hringtu Nu Le Pa Vialte Sin A Biacah – THE CHINLAND POST\nTanghra Phi Liomi Lai Siangngakchia Pakhat Nih Siaherhnak Taktak He Hringtu Nu Le Pa Vialte Sin A Biacah\nCity Hunter| 2018 March 11| March 7 thawk in Myanmar ram pumpi tanghra camipuai an thawk. Hakha No.1 siangsangrun ah tanghra camipuai a phi liomi Lai siangngakchia pakhat nih an fale tanghra a phi liomi hringtu nu le pa vialte sin ah siaherh taktak in biacahnak a ngeih hna. A biacahmi te hi atu lio tanghra camipuai a phi liomi chungkhar vialte nih tuahzulh cio ahcun thazaang petu taktak a si lai ti kan zumh caah The Chinland Post careltu zapi sin ah kan hun in hrawmh ve hna.\nTanghra phi liomi Lai siangngakchia pakhat nih hiti biacahnak a ngeihmi cu hringtu nu le pa le u le vialte sin ah a cahmi a si. Atu langhter bantuk in The Chinland Post ah a chim.\n“March 7 ah Myanmar subject kan phi. Sianginn khan chung in ka chuak i ka hawile vialte cu an nu le an pa le an ule pawl nih an rak don dih hna. Kei cu dongtu ngei lo mithmai bi nawn te le thachia ngai in ka tin. Inn ka phanh in ziah na kan don ve lo ka ti hna i thaizing cu kan in don cang lai a kan ti. March 8 cu sianginn khan chung ka chuak i kutka hram in hringtu ka pa nih a rak ka don. Ka lungduh in ka phi kho set lo nain ka pa mithmai ka va hmuh. Na phi kho maw a ka ti, ka phi set lo tiah thachia nawnte khin ka leh. Ka pa nihcun atu nai kha sayapa pakhat nih nihin English question cu a har ngai a ti. Na thachia hlah, awnnak mark cu na hmuh ko lai tiah ka pa nih awnemte in a hun ka hnemh i thazaang ka la than. Lungtho te in zan cu ca ka zoh kho.”\n“March 9 cu ka hawipa he camipuai kan phit dih in khaan chung in kan chuak veve. Kutka hram kan phak ah ka pa nih a ka don than. Ka hawipa kha hringtu a nu nih a don ve. Ka hawipa kha a phi kho lo tuk I a mithmai a panh lo tuk. Cu lio celngel cun a nu nih ziah na phi kho lo maw, mah tluk in na mithmai cu a chiat. Thate in ca zoh kan ti lengmang ko nain na duh lo ruang ah a si khah, na hrokhrol tuk hen cu tiah a nu nih a phit khawh lo chinchap ah a hun hro chap. March 9 zan cu ka hawipa cu cazoh zong a zuam ti lo, a lungdong ngai. Board ah kan umti i zan kan ih lai ah aruang ka hal i a ka lehmi cu ka phit lo chinchap ah ka nu nih mi tampi lakah a ka hromi kha ka celh lo tuk, ka ningzak tuk tiah a ka leh tiah a ti.\n“Hringtu nu le pa sin le tanghra a phimi a kan dongtu kan ule vialte sin ah biacah ka duh hna. Tanghra a phimi nan fale, nan naule hi mi zeibantuk kan si ah siseh camipuai kan phit chungte hi cu rak kan si in rak kan hro hrimhrim hna hlah seh. Cun sik le hro a hmangmi le hmurka nem chawnhbiak a thiam lomi nihcun an fale kan dong ti hna hlah seh law a tha. Cun, an fale hi don lo le chawnbiak lo in kan um hrimhrim hna hlah seh. Thapek kan herh tuk. A taang rihmi camipuai chung cu hi biacah hi tanghra a phimi chungkhar vialte nih an fale, an naule an kan dawt taktak a si ahcun kan tuahzulhpiak hraam ko hna seh” tiah min langhter a duh lomi Lai sianngakchia pakhat nih The Chinland Post ah a chim.\nHngalhternak: Hmanthlak langhtermi le a cunglei thil a cangmi chungkhar hna he hin zeihmanh aa pehtlai lomi an si. Careltu nih anmah ah khin maw rak ruat sual hna hlah uh, anmah an si lo.\nPrevious Chin Hlasak Thiam Van Dawt Cin Le Daniel Mang Hram Lian Tin Thei An I Thium Lai\nNext Chin Ram Ah Kala Minung Pahnih Nih Chin Pa Tangkaa Hramhram In An Chuah Piak


Macau Passport A Ngeimi Nih Myanmar Ram Visa Laak A Hau Ti Lo – THE CHINLAND POST\nMacau Passport A Ngeimi Nih Myanmar Ram Visa Laak A Hau Ti Lo\nCity Hunter| 2018 Tho 12| Tuluk ram i a hleikhun in uknak hmun a simi Macau SAR ram tlawnnak passport aa tlaihtu paoh nih Myanmar ram luhnak visa laak hau lo in an cohlan cang tiah Macau SAR register zung nih October 11 ahkhan an thanh.\nRangoon International airport, Naypyidaw International airport, Rangoon International lawngdinhnak, Thai-Myanmar ramri luhnak chekhlatnak gate hna le Myanmar-India ramri luhnak gate hna ah Macau SAR passport aa tlaihtu paoh nih ahlankan visa laak hau lo in Myanmar ram luh khawh a si cang i ni 30 tiang thutdir khawh a si tiah an thanhchih.\nKumkhat ca hneksaknak caah tukum October 1 in khan atu bantuk thawngthanhnak an tuahmi cu an thawk cang. Atu ahhin Japan, South Korea, Hongkong le Macau rammi paoh Myanmar ram luhnak caah visa laak a hau ti lo.\nPrevious Tlangcungmi Caholh Chimtu Hna Thla 7 Thlahlawh Caah Ks. 5 Billion Renglo An Chiahpiak Hna\nNext Daw Aung San Suu Kyi Zumh Lo Ahcun Rampi Harnak A Tong Lai Tiah Mee An Leemsoi


“Myint Myat He Zukcawl Kan I Thla Tti Ti Lai Lo” Director Steel – TIMES OF CHIN NEWS\n“Myint Myat He Zukcawl Kan I Thla Tti Ti Lai Lo” Director Steel\nPosted By: thawngthawng March 14, 2020\n”Nga Yay A Mingh” zukcawl an i thlakmi hi Myint Myat he an i thlak mi a hnubik zukcawl a si lai tiah minthang Myanmar director steel nih a chim. A ruang an hal tikah “Myint Myat i a duh mi muicawl le kei ka duh mi muicawl hi aa tlak tawn lo i a fawi lo” tiah a leh hna.\nA nih hi capo lei deuh ah aa tlak i kei hi capo lei muicawl cu ka thla bal tuk ve lo ruangah a si tiah a chim chap rih. A tu i zungpi ah an piah dingmi Zatkaa ” Nga Yay A Mingh ” zong hi Myint Myat caah a har ngaingai ve la. Thli aa tel lonak khan chung te hna ah i thlak a si i thawchuah hna a har tuk.\nSinain a tu zatkaa ah hin Ko Myint Myat cu aa zuam ngai ve ko. Kan zapi tein kan i zuam nak zatka ttha pakhat a si tiah a chim rih. Hi zatkaa an i thlak hi 2017 April thla ahkhan a rak si cang i cu an i thlak a dih hnu cun Director Steel le Myint Myat cu voikhat hman zatkaa an i thla ti lo tiah theih asi


ZASANG CINZAH: HI KONGHI TTIAL APHU KO RUA TIAH TAWITE IN KA VUN THAI – The Chinlung Post\nZASANG CINZAH: HI KONGHI TTIAL APHU KO RUA TIAH TAWITE IN KA VUN THAI\nAugust 19, 2020 admin Lenhloi 0\nCNLD a ttanhtu hna lakah mizeimaw hmurka in a chuak ngaimi cu, CNLD a dirpilomi/NLD ttanhtu paoh hi “mimolh, ram dawlo, le miphun dawlo’ ah an chiah hna. An dirpi hi a dikbik tiah an iruah. Politics hi thuk deuh in tuak lo ahcun, ram caah timi zong hi mimal/individual caah a si diam kho.\nHi kong hi ttial a phu ko rua tiah tawite in ka von thai hnik lai.Union lei a kal hnga dingmi Pyithu le Amyotha cu lanhtak usihlaw, Chin State Hluttaw kan zoh lai. Chin State ahcun Myone 9 a um. Myone pakhat ah seat 2 cio an um. 1Hakha, 2 Thantlang, 3Falam, 4Matu, 5Tedim, 6 Tonzang, 7Mindat, 8Kanpetlet, 9Paletwah.\nA liamcia elections dirhmun zoh tikah Mindat, Kanpetlet le Paletwah ahhin NLD le USDP an tthawnnak hmun a si. Cun, Tedim le Tonzang ahhin ZCD le USDP an tthawnnak a si ve. Cucaah, CNLD an tthawnnak ding hmun cu Falam, Matu le Hakha le Thantlang lawng ahhin a si. Mah Myone 4 ahhin seats 8 a um i, a dih lak tein CNLD nih an la kho lai maw? Tuak cio khawh a si. An lak khawh lai ka zum lo nain, lak bantuk in von tuak rih ko usih.\nChin State NLD nih 2015 lio bantuk in seat 12/majority an hmu kho ti lai lo tiah kan ruah cio. Kan dik cio kho men. Cucaah, party pakhat nih 12 tang ahhin seats an iphaw cio lai. A tam deuh le a tlawm deuh in an si te hna lai. Cucaah, Chin State Hluttaw cu coalition Cozah an si kho.\nChief Minister a duhmi paoh, ministers ah a thim khawh hna caah, CNLD chung in MPs an tthathnem pah ko ahcun, CNLD chung zong in minister pakhat cu a thim khawh te men hna lai. Cucaah, mah zawnte hi CNLD pawl nih an hnabei a seinak hmun a si. Hibantuk in hei si sual sehlaw, hypothetically in, a cang khomi cu)\nPakhatnak. Pu No Than Kap cu USDP nih an kianh caah Falam ahhin an tling kho. Matu ahhin USDP nih an kianh ve hna caah, CNLD an tling kho ve. MP 4 an si cang hnga. Mah MPs pali hnu ahhin Hakha le Thantlang nih CNLD vote in MPs dang von chap piak rih hna usihlaw, Pu No Than Kap caah tthutnak serpiak bantuk a si kho ngaimi a si.\nZeicatiah, CNLD chung in lutlai cu amah lawng hi aa pemi a si. Cucaah, Pu NSA timeline ah “nan ttannak vialte hi mimal hlawtnak a si kho” tiah ka comment nak kha a si. Cucaah, minung pakhat hlawtnak men ah miphun le ram dawtu rak si hi a fawi ngaimi thil a si. Politics cu views tampi in zoh a herh zungzal. Catialtu: Zasang Cinzah\nCNLD CHUNGRIL AN THEIH LO CAAH A SI BY PU NO THAN KAP\nFINAL AH NEYMAR AN BAR KHAWH MI ASI CANG ADIRHMUN FIANG LO


US Election Kong Tlamtling Taktak In langhte A Si. Tutan US Thimnak Cu A Mak Rumro Ko! – Chin 11 News\nUS Election Kong Tlamtling Taktak In langhte A Si. Tutan US Thimnak Cu A Mak Rumro Ko!\nArizona zongah Govenor Ducey nih ” Kan State ahcun vote diklo a um kho lo. Kan ram nih vote a pek ning phung a tha bik mi kan si” a ti. A sinain Data Scienst nhi Arizona ah vote 300,000 hrawng cu a diklo a um lai a ti ve. Hi lawng hi si loin mi tampi nih a hmuhmi le an theihmi an chim cio ve\nMichigan State Hluttaw ah nizaan ah khan vote dik lo hmutu pawl Hearing an nei . mitampi nih an hmuh mi an phuan. Tu hi Trump sihni pawl zong tonnak Hearing an nei ve chom lai i, mit bak in thildik lo a hmutu hi minung 100 lengkai an si.\nTrump nihcun Biden vote a hmuhzat hi million 80 a hmuh hi a cohlang lawnglawng ah White House ah a lut khawh lai. Biden hi milliom tampi vote lih in a hmuh tihi an zumh cio mi a si. A ruang cu Obama nakin midum pawl an tampi nak ah vote tamtuk a hmuh i hihi zumh a har khun nak a si. Swing State an i zuamnak ah hin a hleice in Ballot million lenglo hi a thli in an tuah tiah a chim. Cu caah cun mail-in-ballot hmang i an tuah mi hrim cu kan zum kho hrimhrim lo tiah Marryland um mi nih an chim.\nTrump nih a ngaihthiam mi Gen. Flynn ( Trump ruahnak cheutu hlun)nihcun Trump cu US Phunghrampi chung i ralkap Nawlneih nak pek dingin ruahnak a pek. US president cu ralkap lutlai bik a si tiah kan chimh cang kha. Flynn hi dik lo ngai i an tlaih i thong an thlak mi a si caah thil sining hi a thei tuk.\n(Note: A ca hi a sau pah pin ah thim lo bu tein kan van lehmi a si. Palhnak um aikun a ruahzia nan kan thiamnak lai kan in nawl cia hna, cun a tawinak tein ka rak tialmi si.)


LAIMI TRUMP TTANHTU HI SODOM LE GOMORAH TLUK IN NAN SUAL CANG – The Chinlung Post\nJanuary 8, 2021 admin Fiamthu 0\nKeimah duhning le ruahnak ka van chim ve ahcun, US ram tuanbia ah a um bel lomi, US democracy uknak le US mipi zei rel lonak, US tuanbia ah a muichia bik a ttialtu le a tuahtu, Trump dantatnak ah tiah a taangmi ni 12 chunghi president ttuanter ti loin, Mike Pence nih Trump i din lonak tuah a fialmi a pom lo ruangah, Pence tuk president sinak pek i ni 12 chunghi ttuanter hna seh law a ttha hnga ka ti, na felman laksawng ah tiah.\nMahcun US mipi thinlung a damter deuh lai i Trump ttanhtu pawl an lung a fim deuh lai. Cuve bantuk in, Trump cu vote pek ding in mi a forhtu, Laimi pastor cheukhat le vawlei lei hruaitu cheukhat pawl le Media ah duhpoah in lih le hrokhrawl in Trump ttanhtu pawl ruahchannak a pe pengtu hna, mipi zaran thluak a hrawktu, le Trump ttanhtu cheukhat pawl nih mi cattialmi tangah khawmenh (comment) dawh lo ngai le holh chiakha pek a hmangtu pawl nih Laimi (Chinmi) nan unau cheukhat sinah ngaihthiam halnak tuah uh law a ttha tuk lai ka ti.\nCulawng siloin, a bik in Pathian sinah ngaihthiam nan hal i nithum chung rawl-ulh in thla nan cam a hau lai ka ti. Aruang cu nanmah pawl hi Laimi (Chinmi) tuanbia dawh loin a ttialtu nan si ve ti khawh nan si i Chinram le Chin miphun a hrawktu le a khangtu nan si ve. Chin miphun le Chinram caah thluachuah a phur lotu/a khamtu nan si fawn. Chin miphun le Chinram mui a chiattertu le belmang a nalhtu nan si.\nCulawng hlah, nan i thawh riangmang i nanmah duh tein, Trump cu Pathian thimmi, hmanmi, le umpi mi le thluachuah mi a si nan ti rih. Mahkong ah Pathian a lung a rawk tuk lai. A lawm lai lo. Pathian nih nan sinah biahal awk tampi a nei lai ka zumh. Ziah ka biathiang, Bible chungah Trump bantuk minung ka hmannak hna a um maw a ti lai. Ziah Khrihfa tuanbia zongah Trump bantuk cu sualnak dohding ah le ka ram kauhnak ding caah ka hmang bel ttung hna lo, mah zong cu nan tuak lo maw an ti hna lai.\nCucaah, Trump ttanh le vote pek cu pialsual/kalsual phunkhat a si ko. Trump vote pek ding in mi a forhtu hna, Lai pastor cheukhat le vawlei lei hruaitu cheukhat zong sualnak nganpi pakhat nan tuah ve ti khawh a si. Kan Lai miphun le kan Lairam caah thluachuah a khamtu le a dawntu nan si ve ti khawh a si. Mah ruangah Pathian sinah ngaihthiam nan hal a hau lai. Raldoh a duh tukmi le mi puarhrang, Republican party ttanh cu mithah duh ve bantuk he a lo.\nCucaah, Pathian nih Lai miphun le Lairam cungah dantatnak a tlunter nak hnga lo le a thluachuah a kham lo nak ding caah, rawl ulh thlacamnak cu nanmah le nan umnak khua cioah rak tuah tengteng uh tiah kan cah hna/kan forh hna.Biden le Harris le Democratic Party cu hi hnu a tlawmbik kum 8 in US ram caah le vawlei cung ramkip le miphun kip caah Pathian nih hmangchin ko hna seh! Credit: Van Tum\nLAIMI AI SI MI US THIMNAK KONGAH KAN TLAWM TI LO


Dr.Sasa hi A Pasal Bak, Araltha Bak Fawn, Vawleipi Hmaiah Russia le Cambodia Aphomh cang Hna\nMyanmar Independent January 4, ah Ram 195 chung ah ram 2 (Russia le Cambodia) lawnglawng nih Min Aung Hlaing sinah lomhpinak cakuat an tial. Mah kongah Dr.Sasa nih Russia le Cambodia cu hitihin ati hna, Russia le Cambodia ram hi zeibantuk lungput dah an ngeih timi cu Min Aung Hlaing ‘Lainawng bawizik’ sinah an cakuat nih fiang tein alanghter dih ko tiah ati.\nRussia President Putin cakuat ah cun, a ralai dingmi caan ah Russia le Myanmar pehtlaihnak, ihawikomhnak fehter chin chin I, rampi thanchonak kongah ramkhel siseh, chawleh thalnak le science le technology le adangdang vialte zong thawnter in kan ibawm lai tiah a ti.\nCambodia siangpahrang, PM cakuat zong ah kan hmuhmi cu, Nihin tiang rampi caah hlawhtlinnak he rian na tuanmi cungah kan lawmh pi tuk. Cambodia le Myanmar cu naihniam tein a kal timi kan si bantuk in hmailei caan zongah hawikom kan sinak pehzulh in, Myanmar ram daihnak caah kan tuanti peng lai ati.\nCDF-KKG nih Bochan Bakmi Salai Thawng Lian nih Miphun Caah Nunnak A Peek →\n← Mike Pence nih President BIDEN cu Supreme Court ah Tazacuai Ko Cang Hih


Bawlung Kun Chung Tiang A Rak Lutmi A Fan Pa Hmanh Lunglawm Tein A Kuh Ko – ZINGHMUH NEWS\nBawlung Kun Chung Tiang A Rak Lutmi A Fan Pa Hmanh Lunglawm Tein A Kuh Ko\nNizan February ni 10 zan i Juventus le Sassuolo an chuihnak ah Juventus club thazaang petu pakhat cu Ronaldo ton duh ruah bak ah bawlung chuihnak kun chung tiang a rak lut. Zan han an chuihnak ah cun Cristiano Ronaldo nih Juventus lei caah a pahnihnak goal cu a lu bak in dawh tak tak in a khumh piak ve hna.\nMah a pahnihnak goal a khumh hlaan deuh ah cun a mah Ronaldo ton duh ruah bak ah bawlung kun chung ah a rak lutmi Juventus fan pakhat cu lunglawm tein a kuh ve ko. Mah Juventus fan pa nih cun Ronaldo nih goal a khumh caan paoh ah a tuah tawn ning bantuk tein thli cung ah hlok in a tuah ve.\nMah pa cu Ronaldo nih a kuh hnu ah bawlung kun lei zohfelnak ah ttuanvo nei tu hna nih bawlung kung chungah lut in mah pa cu lengah an chuahpi ve. Mah Juventus fan pa pakhat leng an chuah ternak in caan tlawmpaal a hung rauh bak ah Juventus lei nih coner an tuahmi cu a lu in dawh tak tak in a goal hnihnak cu a khumh khawh.\nRonaldo nih zahan zaan Sassuolo he an chuihnak ah a lu in a kawlhmi goal he cun goal 20 leng bak a khumh cang tinak si i hnu bik an chuihnak puai 13 ah goal 20 bak a khumh khawh cang bantuk in tulio Series A ah goal 18 a khumh cang. Zanhan i Sassuolo he an chuihnak ah 3-0 bak in teinak an hmuhnak thawngin puaihnih pehzul tein an rak sunghnak cu a hung dih ve cang fawn.\nZahan zan i Sassuolo he an chuih hlaan ah hin Atalanta he an rak chuih lio ah 3-0 bak in an rak sungh ve bantuk in Parma he an rak chuihnak zong ah 3-3 in an rak i tluhnak nih zei maw zat cu a vun tlaak ter hna nain Sassuolo he an chuihnak ah 3-0 bak in teinak an vun hmuh tthanmi nih a vun chanh deuh ngai hna.\nvideo zohnak: https://youtu.be/IXxYMd6vy9M?t=8\nHOME, SPORT February 11, 2019 February 11, 2019 by David


Princeton University Nih Woodrow Wilson An Chuah – Zion Tlang Media\nPrinceton University nih US President hlun Woodrow Wilson min a telnak poah cu Princeton university compus chung in kan hnawh dih lai tiah Princeton’s president, Christopher Eisgruber nih zarhte ni ah khan a chim. President Woodrow Wilson cu school’s board of trustees chungtel sinak in chuah dingah cacawn ninga ni ah khan vote ah thlak. Minak ttanhtu, Black Livers Matter pawl le democrats pawl nih biatak tein lobby an tuah caah atu bantuk in an chuahnak a si an ti. President Woodrow Wilson cu 1913 in 1921 tiang US president a rak tuanmi a si. Amah chan ah sal zuatnak a rak um caah atu bantuk in an huatnak cu a si. Minak ttanhtu BLM pawl nih US founding fathers paohpoah cu an huat dih hna i, an lungphun, an milem le an nehnang poahpoah cu democrats pawl an thawhnak state poah ahcun an hrawh thluahmah hna. President hlun, Gorge Washington, Andrew Jacson, Thomas Jefferson, Abraham Lincoln, Woodrew Wilson le Teddy Roosevelt lungphun hna cu ceilak an hrawh manh cang. Presdient Donald Trump nih kan hnu zarhte ni ah khan executive order a chuah i, federal nih a ngeimi lungphun le milem ahrawkmi poah cu kum 10 thong thlak dingah nawl a chuah cang.\nSeattle CHOP Zone Buainak: Washington State Seattle khua ah, Black Lives Matter pawl nih sang pakhat cu an laak I, an sang chung in police vialte an thawl dih hna hnu ah anmah tein security an I laak. Asinain anmah lila chungah meithal kahnak a chuah caah Seattle khuabawi nih chop zone cu kan hrawh lai tiah a chim cang nain thisen chuah lai an phan caah atu tiang an hrawk kho rih lo. Mah ka CHOP zone chung I a ummi sipuazi tuahtu hna nih chop zone hruaitu pawl cu taza an cuai lio hna a si. BLM hruaitu Shaunking nih, “Bawi Jesuh hmanthlak le milem vialte zong kan hrawh dih lai tiah a chim caah, khrihfa hruaitu pastor pawl cu thinphang thlalau in an um. Cucaah chop zone chung I a ummi khrihfa hna nih thlacamnak in bawmh cio dingah an pastor hna hmang in video clip in bawmhnak zapi sin ah an halnak social media kip ah an pho. catialtu Salai Lairam Thang.\nPrevious Post:Salai Lungthli Tum: Chinram Hruaitu Si Ning Law\nNext Post:US State Cheukhat Ah Le Tuluk Ram Beijing le Anxin Khua Ah Virus Nih A Den Hna


Ni Hin Ah KIA Nih Kawl Ralkap Duty Nak I An Kal Lio Ah An Phomh Hna I,Tam Lak Te An Thah Tthan Hna. – Chintanbo\nKawl ralhrang hna duty in an umnak in an kal lio ah Kachin Independence Army (KIA) nih cun an phomh ciammam hna i,an mortor he,aamah he an ni let dih tiah theih asi.Motor hi pali si i, a khat tein an ni cit i an kal lio ah cun,KIA nih cun atu bantuk in an kah hna hi asi tiah theih asi.\nNi hin March ni 26, kum 2021 zinglei suimilam 11:00AM tluk ah khan Shan ramkulh chaklei Lashio myone Ban Laung khua in Mai Yaw khua lei ah a rak ttummi, Ralhrang hna phurtu motor pa 4 cu Kachin Independnet Army (KIA) nih lampi in an rak bawh hna hnu ah an kah hna.Hi thongpang kan ttial lio ah hin fiang tein a thi mi le a hliam mi kan theikho rih hna lo i, thaizing leiah update tuah khawh kan rak i zuam te lai.\nHi an ni kahnak ah hin, kawl ralhramg pawl hna phurtu Motor pakhat cu,a kang dih i, ralhrang hna zong tamlak te an thi tiah theih asi.A si nain minung a thi mizat hna hi fiangfain theih dih khawh an si rih lo lengah, a hliam mi hna zong fiang tein theih khawh an si rih lo. KIA hna nih cun,Min Aung Hlaing nih a tuah mi thil vialte a simh hlan lo cu,kanlah zungzal ko hna lai tiah an chim.\nMin Aung Hlaing Zawtlak nak hi a tamtuk ko cang.A tuning tein a si ah cun June thlachung ah cun,an cawlkho tilai lo tiin an chim.Hriamnam lei cu chimh loin, a ralkap pawl pek ding tangka hmanh a ngei ti lailo tiah mithiam hna nih cun an chim cang.\nCredit : KIA Journalist news


Zalonnak Ni Ah A Zalon Rihlo I; Luatnak Ni Ah Aluat Ballomi Chin Miphun Le Chinram – Thechinlandtoday\nadmin January 6, 2022 Leave a Comment on Zalonnak Ni Ah A Zalon Rihlo I; Luatnak Ni Ah Aluat Ballomi Chin Miphun Le Chinram\nJanuary Ni (4) cu Kawlram Luatnak Ni / Zalonnak Ni asi. Kawl Miphun cu an luat i Uktu Miphun ah an i chuah. Kawlram Miphun (😎 chung ah, anmah Kawl Miphun lawng hi, Zalonnak le Luatnak a tep mi, Miphun ansi. Sal dirhmun in SPH dirhmun ah, Leidip lak in, cuaithlir mi miphun ansi. Kanram thawtnam nak vialte an eidin i, Kanram Ropuinak le Sunparnak vialte, anmah Kawl miphun lawng nih an tinco. January thla ni (4), Zalonnak Ni aa thawk ri in, Miphung dang (7) cu; Bawi derhmun in Sal derhmun lei ah, panh in (Canan ram panh loin), Sal si hram kan thawk ve. Zalonnak Ni cu, Kanram le Miphun kawl sal ah, kan tla ni asi. Krifabu le Khrih pennak zong kawl biaknak le Kawl pennak ah, kan tla pi chih.\nKum (74) tiang, Kawl Sal ah, kan tannak, Zalonnak Ni le Luatnak Ni asi. Khrih nih an kan luat ter cang tiah, Baibol ahcun a um nain, kan chan chung ah, voikhat hmanh, a zalon ballo i, aluat ballo mi, Chin Miphun kansi. Khrih i pek cia mi, Luatnak Tlamtling zong, kan thlau chih caah, Buda Biaknak cu, cungnung bikah, khua asa. Khrih Pennak le Krifabu zong a dolh chih mi, Kawl pennak le kawl biaknak asi. Kawl Politician si awk ah; အမျိုး ဘာသာ သာသနာ timi Kawl Miphun, Kawl Nunphung, Kawl Caholh, Kawl Biaknak a kilventu asi lai ti asi. Kawl Biaknak hi 75% in hram a thlak lai ti asi. Zalonnak Ni le Luatnak Ni a hlawhtlin tertu, Panglong a thih ri in, Burmanization timi in, Kawl Luban kip nih, ram an hruai. Oneness timi Theology he aa lawh ngai ngai. One Nation (Miphun pakhat – Kawl lawng lawng), One Language / One Literature (Caholh pakhat – Kawlca), One Social Culture (Nunphung pakhat), One Religion ( Biaknak pakhat), timi kawl miphun pakhat lawng siternak cu, Zalonnak Ni ah, hram a thlak ve. Phunghrampi le Upadi kip ah Kawl Phung, Kawl Dundan le Kawl Biaknak rim lawng a nam. Amah tein a Kokek Sining he a um komi Democracy zong Sithman daw Democracy tiah kawl rim an nam ter. Amay Suh le NLD nih Federal Democracy ti ko ding cu Democracy Federal tiah Kawl Oneness rim namh ter mi Policy an ngeih ve. Cucaah Rakhine nih Thakbere cu a hring ah siseh, asen ah siseh athak ning aa khat ko an ti. Amay Suh le NLD cohlanlo siloin, kawl luban kip i Oneness Political Ideology kha lam hmuhsak duhmi asi. ZRA le Mara Army hi Kawl Politic Ideology le Burmanization thazang (Energy), Lamsial tu le Hlawhtlin tertu ansi hna. Kawl caah Nawntha le vawlei tha an si te lai. Zeitintiah Kawl Ralhrang thlak awk ah mithnawm le hlingso an si caah. MAH le Ralhrang Rallokap doh lio can ah Miphun Ralkap thazang dertertu ansi caah.\n74 kum chung a luat ballo i A Zalon ballomi Chin miphun le Chinram chanchuah awk ah thisen le nunnak pekin Dothlentu Ram dawtu le phuntungtu hna hi an va ropui i an va sunlawi hrinhran dah. An keneh ai va dawh dah. Zalonnak caah a dothlen mi, miphun ah a lungfak tak tak mi liamcia fanau le Kanpa le hna kha, hlamh than cang kan phan riang mang. Kannih Chin miphun cu a Zalon rih lomi kan sinak hi kan mit khua a deihnak kum (34) lawng asi rih. Kawl Miphun cu, anmit deihnak thla (11) lawng asi rih. Sau a nguh lai maw? Lung a hring pah ko dakaw. Kachin khua hmuhnak cu kum (60) tarpa asi ve cang. Karen cu (74) asi cang. Zalonnak a dikmi mi an rak hmuh chung nak kum (74) asi cang. Zalonnak Pupu an si cang. Cucu dakaw, Chin Ralkap nih Kawl pennak caah kan dawi pet hna cu aw. Karen nih Chin cung ah zeitluk in dah an lung fak ve hnga? An mawh hrim lo. Acaan a um ah cun Laiphung ning tein Karen hi nawl ding an siko.\nTutan hi kan tei hrim hrim a herh. Hnu kir / lam tantin ah ngawl / ti asi ahcun, nunchung kawl sal ah asiko lai. Kaninh Tlangcung mi le Chinmi cu; MAH nih uknak a laklo zong ah, an kan chutmi, Zalonnak caah, Raldoh ding mi kansi. British Queen le Kan Pupa hna senthuh ciami, UK ah cahren tehte a um rih ko mi, an kan chut cia mi, Zalonnak le Kan covo vialte caah Raldoh ding mi kan si thiam thiam ko, timi zong hngalh cang ah atha lai. Nunlung Catlap ah tial ding, tufa hna rovui ding tihi hngalh zungzal awk asi. Cucaah MAH le Ralhrang Rallokap a thluk cikcek khawh mi Chin mi kansi ve nak lai, a lamkip in thazang chuah cio ding ah kan sawm hna. Zalonnak Ni ah a luat ballo mi miphun, Jesuh Khrih le Krifabu hmanh sal zuat aduhmi MAH le Rallokap ansi ko tiah a hngalh mi vialte nih, Kan Miphun ralkap cu, alam kip in thawnter cang hna usih. An thlam kauter hna usih. Ti thuk nak lei ah an kal khawh nak hnga, riakcaw khim tein le tling tein rawnh cang hna sih tiah sawm buin ka sermon ka dihter. Kaa lawm.\nMindat Peng Shit Khua Ah Mipi Nih Hlut Mi Sii Inn Cu Ralhrang Pawl Nih An Rawk Piak Hna →\n← Uk nak Lak Hnu Mipi A Thi Mi Le Tleih Khih A Tong Mi Hna Cazin


Nu Pakhat Nih Afale Pathum Zaangfahnak Ngei Loin A Thah Hna A Fapa Te Nih “Kanu Ka Farte That Hlah Ti” – Chin World News Evening\nArizona nu pakhat nih a fale 3 an hnawng ah reh in a thah hna. Rachel Henry kum 22 le a pasal Pedro Rios, a nu Rebolledo cu a Arizona, Phoenix ah innkhat ah khua an sa tti hna. January 20 zaan ah “ngakchia pawl ka ihpi hna lai” tiin an unau pa 3 in ihnak room ah a hruai hna. Ngakchia hla i sak pahin a fanu kum 1 mi Mirey Henry cu a hnawng ah a reh.\nCuti a fanute a reh lio cu a fapa kum 3 mi Zane Henry nih a hmuh i “Ka nu, hlah hme” tiin a farnu cu a chanh len ve. A farnu chanh timhin a nu a thong len ve nain santlai lo. A fanu Mireya Henry ah a thah khawh in a fapa cu a tlaih ve tthan i inn khun cungah a kaa huh in a hnawng ah a reh ve. A cawlcang ve chih ve ko nain ngakchia kan ti cu a thazaang nih a cheih lo. A fale a thah hna pah hna in ngakchia hla a sak pah ti a si.\nA fanu ngakchiabik Catalaya Kyena Roise thla 7 zong ngakchia hla sak pah cun a thah ve. Cuti a fale a thah ti cu a pasal le a nu nih an theih cang ka in a raannak in palik an auh i Rachel Henry cu an tlaih cawlh. Rachel Henry nih a fale pa 3 a thahning hna cu biaceih zung (Court) hmaiah a chim phuan dih. Asinain zeiruangah dah hitihin a fale hi a thah hna ti cu an thei rih lo. A pasal le a nu zong nih an thei ve hlei lo i palik nih biahalnak an tuah chih ve. Oklahoma an um lioah Rachel Henry hi rit-sii (Drugs) a tawngmi a si ruangah a fale zong a pawngah an um ter hna ngam hna lo ti a si.\nAsinain Arizona, Phoenix i an um hnuah rit-sii a tawng ti lo tiah an ti. A nu Rebolledo nih a chimmi cu ” Rit-sii (drugs) tawngmi hmanh nih an chungchuak fale an that bal hna lo. Zeiruangah dah si ti ka theithiam hrimhrim lo. A fale an si i ttha tein a zohkhenh hna awk asinain zeitindah a thah khawh hna hnga” tiin lungdong ngaiin palik sinah a chim. Palik nih biahalnak le hlathlainak an tuah rih lai i January 28 ah biaceihpiak a si lai.


UN, OPE/RSC Le IOM Zung Hna I An Phone Number (Contact Details) – Chin Modern News\nPosted By: chinmodernnews November 30, 2018\nUN zung asiloah Department pakhat khat nih chawn kan ton tikah zei department (zung) dah an si ti a fiang lomi ka um kho men caah tanglei ahhin zoh hna usih.\nMi tampi nihcun zung nih an kan chawnh le zeitin dah si hnga tiah biahalmi kan um pah lengmang. Cucaah zei zung in dah an si timi kha na theih khawhnak hna dingah na phone chungah tha tein save piak hna.\nCun zung in phone chawnh na ton tikah an chawntu nih cu ka zung in kan si tiah an chim lo ahcun, nangmah nih khawika zung in dah si tiah hal lengmang ve hna. A cheu cu, cu ka zung in kan in chawnh hna an ti ko hna nain, a philhmi kan tam tuk theu.\nUN zung he aa pehtlaimi;\nUNHCR tangah RSD, RST/DSU, IAD, le insurrance, education, le a dangdang community tete hna nih an hmanmi Phone cu 0321184800 lawnglawng hi a si. (Note; Pumpak in miton an duh belte ahcun anmah anmah hmanmi phone maw, asiloah phone dangin an in chawnh khawh men.)\nIRC zung he aa pehtlaimi;\nIRC tangah OPE/RSC, DHS (lah-wah-kah) le CO Class (Cultural Orientation or US zatlang nunphung cawnnak) department hna nih michawnhnak ah an hmanmi phone hna;\nOPE/RSC le DHS (lah-wah-kah) = 03 2144 8105, 03 2144 7994, 03 2141 1943, 03 9222 0529\nUS CO Class (Cultural Orientation or US zatlang nunphung cawnnak) = 03 9222 0041, 03 9222 0042\nKonglam hlathlainak (Inquiry) = 03 2141 5846\nIOM zung he aa pehtlaimi;\nIOM zung tangah Operation Department (Ops), Medical Department (Thi checknak), AUS CO (Australia Cultural Orientation or Australia zatlang nunphung cawnnak) hna nih michawnhnak ah an hmanmi phone hna;\nIOM, Operation Department (Ops)Ram thumnak kalnak thawng an thanhtu hna) = 03 9235 5430, 03 9235 5432\nIOM, Medical (Thi checknak) = 03 9235 5422 (Note; Pumpak zung phone zong an hman khawh)\nIOM, AUS CO Class (Australia Cultural Orientation or Australia zatlang nunphung cawnnak) = 03 9235 5431\nMah hi tha tein na save hna ahcun, phone chawnh tikah fawi tein zei zung (department) an si kha ahohmanh hal hau lo tein na fiang ko lai.\nBy Salai Eric Cenhrang


Mizoram Chief Minister Hlun Pu Zoramthanga Le Chin Ramkulh Chief Minister Ton Biaruahnak An Ngei – THE CHINLAND POST\nMizoram Chief Minister Hlun Pu Zoramthanga Le Chin Ramkulh Chief Minister Ton Biaruahnak An Ngei\nCity Hunter| 2018 March 22| India, Mizoram ramkulh in a rak phanmi Mizoram Chief Minister hlun le Mizo National Front (MNF) party haotu Pu Zoramthanga le Chin ramkulh Chief Minister Salai Lian Luai cu March 21 ah ton biaruahnak an ngei tiah kan theih.\nKalay in Chin ramkulh, Hakha ah a rak phanmi Pu Zoramthanga cu Chinram cozah tuanvo ngeitu hna nih Union Guest House ah an don i Chin ramkulh Chief Minister a zungkhaan ah ton biaruahnak an ngei. Cu dih hnu ah zanlei suimilam 4:00 hrawng ah Hakha hrambunh media cheukhat he ton biaruahnak an ngei. Cu lio ahcun Pu Zoramthanga nih, “Chin mizapi le Mizoram mizapi i bawmhnak le riantuantinak thatter deuh i Chinram thanchonak caah Mizoram mizapi he hmunkhatte ah rian tuanchuahti khawhnak ding hlat ah atu bantuk in Chinram ka rak tlawn hi a si” tiah a chim.\n“Chinram cozah he hi rian tuanchuahti khawhnak ding ah aralaimi November thla ah tuahdingmi Mizoram thimnak ah MNF party hi teinak hmuh kan herh. Kanmah party nih teinak kan ngah lawng ah kan duhherhmi rian kan tuanchuah khawh lai” tiah a chimchih.\nMedia he tonbiaruahnak an ngeih hi Alpha & Omega company zung ah a si. Media he ton biaruahnak an ngeih dih hnu ah Falam ah an kal tiah theih a si.\nMNF party haotu Pu Zoramthanga cu Mizoram ramkulh ah 1998 December in 2008 December tiang kumhra chung Chief Minister a rak tuan balmi a si. Amah hi 1944 July 13 ah a chuak.\nPrevious USCIS Cakuat Le Interview Auh Hi Sio Rawl Tarh Bantuk A Si Caah Kal Lo Ah A Tha\nNext Dr. Za Hlei Thang Ruak Cu April 15 Hrawngah Kawlram A Phan Lai


January Thlakhat Chung Lawng Ah Mithah 129 Le Tlaihhrem 113 Ahmuh A Cang – THE CHINLAND POST\nJanuary Thlakhat Chung Lawng Ah Mithah 129 Le Tlaihhrem 113 Ahmuh A Cang\nCity Hunter| 2018 February 28| Kawlram hi kumkhat hnu kumkhat in mithah lainawn, tlaihhrem a tam chin lengmang. 2018 January thlakhat chung te lawng ah Kawlram ah mithah le tlaihhremhnak ahmuh a tam bik tiah theih a si.\nKawlram ah ahmuh a ngan bikmi 10 chung ah 9 cu mithah le tlaihhrem ahmuh a si. 2018 January thlakhat chung Kawlram ah mithah lainawn ahmuh zapi 129 a si. Hi chung ah Rangoon ramthen in ahmuh tam bik, 24 a si. Sagaing le Irrawaddy ramthen, cun Shan ramkulh ah ahmuh 18 cio in a tam bik changtu an si.\n2018 January thlakhat chung ah tlaihhrem ahmuh zapi hi 113 a si i Irrawaddy ramthen ah ahmuh 24 in a tam bik. Rangoon ramthen ah hmuh 23, Sagaing ramthen ah ahmuh 16 in an tam pawl an si ve.\nAhmuh nganmi zapi hi 283 a si i a tam bik pathumnak cu ningcanglo bu/phu ahmuh hi a si. A dang ahmuh pawl a simi rithaisii ahmuh zapi 986, phun 38 ahmuh fami zapi fonh 7576 a cang tiah Myanmar palek zung nih an thanh.\nPrevious Kawl Ralkap Cheukhat Dantat Dingin EU Ramleng Minister Pawl An Lung Tling\nNext Avoi 3nak Kumzabu 21 Panglong Conference Tuah Ni Caan Hnatlaknak An Ngei Kho Than Cang


Vawlei tang fit/pe 600 thuknak ah Khrihfa hna Biak inn lian ngai mi cu khuaruah har ngai arak si, – Kawltu Team\nVawlei tang fit/pe 600 thuknak ah Khrihfa hna Biak inn lian ngai mi cu khuaruah har ngai arak si,\nOctober 16, 2021 Pu Tawn Mang\nMah Biak inn hi amin hi “Salt Cathedral of Zipaquira” a si, Columbia ram Zipaquira khuapi pawngah um mi a si, khuaruah harnak cu vawlei tang pe 600 leng thuk ah um mi cite/salt chuahnak hmun arak si, Jesuh khrih arak rat hlan ah cite/salt laknak hmun a si caah, mah cu sawletnak/sumdawnnak pakhat zong arak si, Alexander von Humboldt nih 1801 kum ah cu hmunhma cu anrak phan cang tiah theih a si, 1876 kum ah cite lung longte asi mi cu anrak cawh hna a si, 1932 vawlei cawhtu hna nih zingka ah thlacamnak anrak ngeih hmasa tawn nak a si, 1950 kum ah project pakhat bantuk in Biak inn pakhat si dingah hramthawh a si.\n1954 kum Ausgust 15 ah Biak inn cu open/onhnak anrak ngei khawh, America dollar 285 million anrak dih tiah thei asi, 1990 kum hrawng ah mah vawlei chung cu zeimaw him lonak a um caah kumkhat chung khar arak si, kumkhat hnu ah cun onhthan in rian antuan khawh cawlh, Biak inn zong thate in antuah than hna khi asi, Mah Biak inn hi room 14 le hall 3 a um, mah room hna chung ah cun Jesuh khrih hrinnak, minung silio le thihnak, thothannak, cu bantuk vialte hna hmuhkhawh dingin ayuk/picture tuah dih arak si.\nBiak inn cu asau lei pe 400, asanglei pe 70, asi, minung 8000 an tlum khawh, room kip ah cros pakhat ceu an tar, luhnak ah Guardian Angel picture an chiah cucu Italy kut serthiam Ludovico Consorte nih tuah mi a si, Biaknak bu min/denomination a um lo hmanh ah Sunday ah cun minung 3000 leng nih bawipa an thangthat tawn, 2007 kum ah Columbia nih cawisangnak anrak puaipi an tuah, Hika hmun ah hin voikhat kal ah minute 60 long umkhawhnak nawl an pek, aruang cu him lonak pakhatkhat a um sual lo nak hnga tiah an ti.\nSalt /cite tuahnak 3D video in zohkhawh a si, minung 300 tlum mi Hotel le coffee dawr zong a um, meeting le pakhatkhat committee hna um ah cun minung 800 hrawng tlumnak room pakhat zong a um, Hika hmun ah thit/umnak puai zong tuahkhawh a si, minung pakhat luhnak ah dollar $10 asi, alenglei in ei/din le kuak/zu hna kenkhawh asi lo, khamh dih a si, a ropi bak ko.\nRef ; Amazing world place, Daily news\n← Chungkhar hna kip ah Mobile ph-nih minung lungthin ahrawh dih cang lio ah Ngakchia kum 6 mi Catial ruang ah an lau bak ko,\nAmerica President seat 2024 ah cuh than ding ah republicans mipi 70% hna nih an duh rih ko tiah news ah langhter asi, →


CDF Hna, Mah le Pengtlang Ven Hau Lo, Chinram Tu Veng U\nDr.Thlaawr Bawihrin nih achimmi athat ning hi amak ko. Atimi cu: Ramleng um mi nih nan unau le kha Delhi ah rak u tiah nan cah hna. Cu cu Delhi CRC he tonnak kan ngeih ah fiang tein an kan chimh caah hibantuk hin ahohmanh ruahnak icheu ti hlah uh. Mizoram khua thilman le inn man vialte nan hrawh dih. Inn hlan man 500 zong kha 1000 rak pe ko u tiah nan chungkhar nan unau le nan rak ti hna.\nThantlang AG kan Biakinn Aciam Dih Ko Cang E →\n← Ramtang ah Ei Awk An Ngei Ti Hna Lo, Ngakchia le Tarnu/Tarpa Ko Zaangfak An Si


Hong Kong Cozah Le China Cozah Karlak Buainak Hi Fah Chin Leng Mang Dawh A Si – Chin Miphun Tlangau\nHong Kong Cozah Le China Cozah Karlak Buainak Hi Fah Chin Leng Mang Dawh A Si\nHong Kong cozah nih cun a ram chungah ramdang mi hna nih thil t’halo a tuahtu an um ah cun cu bantuk minung hna cu an mah ram chungah kirter dingah le va chiah dingin phunghram thar an ser i,cu phunghram thar an ser mi cu China ram mi Hong Kong khuapi chung khuasa mi zei maw zat hna nih an duhlo i sandah an piah.hi thil hi China cozah nih Hong Kong cozah hi lak a tim lo tiah chim khawh bak a si loh.\nHong Kong ram hruaitu hna nih cun hi phunghram thar kan sermi cu China ram mi nih Hong Kong ram chungah an duh mi paoh thil an tuah mi le ningcanglo in kan ram chungah khuasa mi hna caah sermi a si i,a bik in China ram mi hna caah serthar mi phunghram a si.zeicahtiah Hong Kong ram chungah thil t’halo a tuahtu hna cu China mipi hna an si.an duh tawk in sandah cu piah ko hna hmanh sehlaw biachahnak kan tuah mi ning tein kalpi a si ko lai tiah an chim t’han rih.\nCun Hong Kong hruaitu hna nih cun hi bantuk phunghram thar kan sermi hna hi a ngaingai kan tiah cun human rights Nuhrin covo kan humhim a si fawn tiah an chim.asinain China media pawl hna nih cun Hong Kong nih mah bantuk phunghram an sermi hi an mah lungtho tein an sermi a si lo,ramdang mi nih an forh mi hna an si tiah an rak chim ve.\nCun Hong Kong hruaitu hna nih cun hi phunghramthar kan ser mi kongah kan rian t’uan ning le kan cawlcangh nak hna cu a dihlak in reporter pawl hna sin ah le human rights rian t’uantu pawl hna sin ah regular tein report nak kan tuah peng lai tiah an chim.


Salai Lungthli Tum Bia Cu A Faak Lawlaw. Man Fawi Tein Cawk Khawhmi Ngun Cung Lian – Chin World News Evening\nSalai Lungthli Tum Bia Cu A Faak Lawlaw. Man Fawi Tein Cawk Khawhmi Ngun Cung Lian\nFebruary 19, 2021 Salai Van Chin News\nSalai Lungthli Tum: MAH tapeh Ngun Cung Lian hi CNF zamtak in MPC ah a rak tuan lio kha cu ka mawhchiat tuk lem lo, nain NLD cozah an kai hnu ah MPC an hrawh i riantha a ngei ti lo caah riantha a pe than kho ding USDP le ralkap an tanbo ah ai cang. Wirathu le Hla Shwe a uartu hna nih cun an hun uar ngai.\nMAH nih uknak a lakmi zong hi NCL cawlcawnghnak aa tel ve lai ka zumh, atu cu ai ruah chan bantuk tein MAH a ke tawl piaktu ding caah riansang an pek cang. Chin miphun minchiattertu le belnang nehtu Ngun Cung Lian, phaisa in cawk khawhmi man fawi bik minung.


Previous Article Kalaymyo Um Chin Miphun Nih Titoih Puai Kal I Tel Ve Cu Ngingzak A Si; Salai Khin Maung Thein\nNext Article Democracy Cozah Le Hnekchom Thingyan\n1. Thingyan timi hi Kawl nihcun ‘kum thar’ an ti. Cucaah Buddhist biaknak he ai pehtlai lo tiah a lenglei ah dawh ngai in an chim. A si ko, dengteo (direct) in hram a bunhmi cu a si kan ti kho lo nain nihinni ah Kawlram nih an tuahning siseh, Buddhist ram pawl ram dangdang nih titoih puai (Water Festival) an tuahning le kumthar (New Year) an tuahning zoh chih tikah a tlawm le tam nehboihnak le pehtlaihnak a um ti cu al awk a tha lomi a si.\n2. Kawlram ah cun cucu Thingyan tiah khawh a si i kumthar puai zong a si i titoih puai zong a si. Nichuah thlanglei Asia ram Buddhist biaknak ram pawl vialte zong nih hihi a um dih ngawtmi a si i an tuahning belte a tlawm le tam in ai dang deuh__ cheukhat ah cun titoih puai le kumthar hi an then i cheukhat ram ah cun an fonh ve. Thailand ram ah Songhran, Laos ram ah Songkran (or) Pii Mai, Cambodia ram ah Choul Cham Thmey (kum thar) le Bon Om Touk (titoih puai), Sri Lanka ram ah Aluth Avurudda (Sinhales New Year) tiin an hman hna.\n3. An hman ning cu ai dang pah cio ko hna nain a tlangpi in an pathian milem pawl titoih le khawlhtawl, cun tar nu tar pa thianhhlimh, cun meikhuat in mei vaan, an pathian thawngtha biachim ngaih, rawlulh, pekchanh tbk… an tuahmi ai khatmi kan hmuh khawh. Zeiti a si zongah titoih puai timi cu Buddhist biaknak a biami ram le miphun hna nih a tuahmi puai a si (Buddhist a bia lomi ram/miphun chungah hibantuk thil cu nunphung bantuk in ai tlaihmi hmuh ding an um kan thei hna lo.\n4. Thingyan kan ti tikah ‘titoih’ hi India/Hindu nunphung in ilaak dawh a si (Tuluk leiin a rami a si ti zong a um ve). Afiangmi cu Pagan chan in hi titoih hi an rak ngeih cang.\n5. Thingyan timi biafang cu Palih holh phun khat in a rami a si ‘i thialnak’ ti a si. Phundang in kan chim si cun kumthar ti zong a si thiam. Kawl Buddhist kum rel ning hi an Buddhist pathian i a pu nih India/Hindu kum rel ning i cawn in (မဟာသကၠရာဇ္) tiah a rak thokpimi hna a si. Mah cucu an hrawh than i Gautama Buddha pathian a thih kum laak in an rel than. Nain cu zong cu an hrawh than hoi i Pagan chan ပုပၸားေစာရဟန္းမင္း nih atu nithlarel hi a thawkpi hna. Cu pinah Thingyan puai a tlaak ni timi ni 4 chung le kumthar hnu ni 1,2,3 tiang khi အခါႀကီး ရက္ႀကီး ti a si i anmah Buddhist biaknak ah ‘nithiang, nizarh’ an ti. Cu chungah cun အတာရက္၊ အတာအိုး၊ အတာစား၊ အတာသင့္ ti a um i cucu tuah le ulh a si. Hi nih alanghtermi cu “A nithla hrimhrim biaknak he ai nehboih (asiloah) an pehtlaihter” ti a si.\n6. Cun a bik in Thingyan puai caan theng te ahhin Tawadingtha timi vancung khua in biaknak uktu Tihciamin cu vawlei ah a rak tum ti a si. An pathian Buddha nihhin biaknak kum hi 5000 in a rak khiah ti si i cu zatceo 2500 a luan cang caah (an pathian bia bang) an biaknak hi Tihciamin nih a uk cang tiah an zumh. Zeitluk in dah ai pehtlaih mu.\n4. A biapi bik cu Kawlram cozah kip nih Thingyan puai kha biaknak puai bantuk in an pehtlaihter pengmi hi a si. Kum chiarte Thingyan puai cu cozah tawlrelnak in an tuah lawng si loin Buddhist biaknak he ipehtlai in an tuahchih pengmi a si. Cucu zapi hmuh le theih a si ko (tukum zong an tuah than ko hi mu).\nCucaah, Thingyan le Buddhist biaknak cu a hrihram thawhkehnak zoh ah cun ai pehtlai lo tiah fawitehlek in kan chim khawh ko nain nihinni ah Kawl mipi nih an tuahning le Kawl Cozah nih a tuahning zoh tikah pehtlaihnak a um hrimhrim kan tinak a si. Tahchunhnak ah Christmas timi le December ni 25 hi kan Bawipa Jesuh chuah chuah ni a si tiah Baibal cauk ah ai tial lo. Nain Khamhtu a chuah kan lawmhnak ah kan hman ko. Cu bantuk in April 13-14-15-16 ah titoihpuai tuah in kumthar lawmh ding tiah Buddhist an pathian nih a chim lo nain nihinni ah Buddhist le Kawl nih an hman ko.\nHiti ti tikah Thingyan ah kal lo ding, titoih cu sualnak tuah a si ka ti duhnak si lo. Nuamhhnaihnak ah vai tel ve zong cu a duhmi caah a poinak a um lo. Ka chim duh bikmi cu hihi Kawl/Buddhist puai a si. Chin/Khrifa puai a si lo. Duh le va telpi khawh duh lo le telpi lo khawh a si. Cu kongah cozah ai thlaak ding si lo. Cozah nih Kawl le Buddhist si lomi kha hi titoih puai ah itel ding le laam ve dingin an kan fialnak ding a um lo i phaisa zong an kan kholhnak ding a um lo. Kan Christmas le Kumthar ah Hakha ummi Kawl le Buddhist hngakchia pawl le cozah riantuan pawl kha rak kan pumhpi in rak kan laampi ve dingin Laitlang Cozah nih fial hna sehlaw teh, zei an hei ti kan ti ve hnga?\nHi kong cu pumpak pakhat cio nih biakhiahnak kan ngeih ciomi a si ko. Nain, miphun, biaknak le nunphung tampi umnak kan Kawlram ah hin zaukphung a kalpimi acozah nih hlan cozah nih an rak hman tawnmi phun khat lawng kalpi loin miphun le biaknak kong kalpi tikah (Practice and Perform) biaknak pakhat le miphun pakhat lawng huap in cozah nih a kalpi tawnmi cu ai ngol cang awk a si.


CRPH Nih Minister Rian An Khinh Mi,Lian Hmung Sakhong Nih A Chim MI Bia Hi,A Tak Tak Si Ah Cun? – Chintanbo\nKawl Ram pumpi Aana a ting mi, State Administrative Council (SAC) chairman Ralbawizik Min Aung Hlaing nih nawlngeihnak a lak i mipi cungah a tuahmi kongah a lungtling lomi ralbawi an tam pi. Cu hna pawl cu CDM ah i tel in mipi cozah sinah i fonh zokzok dingin Caankalrak Cozah (NUG) nih sawmnak bia an chim cang.\nNUG i Federal Union Affairs vuanci a simi Dr. Lian Hmung Sakhong nih kahdaihnak kongah aa tong i ngamhtlak deuh a hawile ralbawi hna sinah atu bantukin sawmnak a tuahmi hi a si.A luanciami kum 5 i remdaihnak kong ceikhannak ah bia aa ruah tawnmi ralbawi ngan hna cu nawlngeihnak lakmi kongah a lungtling lomi an si.\nCu hna cu a rannak in mipi cozah he i fonh dingah Dr. Lian Hmung Sakhong nih sawmnak bia a chimmi a si. “Keimah he aa naihniammi hawikom hna sinin ka theihmi cu ralbawi tampi nih Min Aung Hlaing thil tuahmi hi an lungtling lo ti hi a si” tiah a chim.Dr. Lian Hmung Sakhong cu NCA kongkau ah tuanvo ngeitu bik pakhat a si ve.\nCNF ah Vice Chairman a si. Cun UPDJC (Union Peace Dialogue Joint Committee) ah Vice Chairman a si fawn. NCA minthutnak kongkau ah ralbawi tampi he aa tongmi le aa theithiammi a si. Atu cu April 16 ah sermi National Unity Government ah Minister of Federal Union Affairs rian pek a si.\nRalbawi hruai tu hna nih, mipi lei ah dir in CDM tuah ve u. Min Aung Hlaing hnuzul si hlah u. Dinnak tu zul deuh u. A dik a hmaanmi tu zul u. Minung lungput ngei in minung hawi pakhat le pakhat i pehtlaih khawhnak mibu sernak ah i tel cio u” tiah Dr. Lian Hmung Sakhong nih cun a chim bak ko cang.\nSource: Myanmar Now, Chin Post


RAL RAM I ZURIT CU RALSUNGHNÂK PHUN KHAT A SI. 1Sia. 20:16 - Khuaruah Har News\nRAL RAM I ZURIT CU RALSUNGHNÂK PHUN KHAT A SI. 1Sia. 20:16\nKan duh zong duhlo zongah kan Lairam zong ralhmun ah ai cang cuahmah i hi raldohnâk hi ni zeizat, thla zeizat le kum zeizatdah a rauh lai timi chim khawh le fianter khawh a si lo lio ah RAL RAM I ZURIT CU RALSUNGHNÂK PHUN KHAT A SI timi biatlâng târ in Baibal Cathiang ah a rak cangmi thil le nihin Lairam ah a cang cuahmahmi thil he zohchih in thazâng hun la hna u sih.\nMiphun pahra hna pennâk ‘Israel Pennâk’ tiah timi cu minung serchommi milem (siasal) an biak ruangah Pathian nih milem a biami Assiria cozah kut ah BC 722 kum i a chanh hlan deuh ah khan Kanân ram hi an ramri a simi Siria cozah he an rak i do hma sa. Hi lio ah hin Israel siangpahrâng cu Ahab a si i a nupi cu Baal milem a biami Jezebel a si i a nupi lungton duh ah Ahab nih Israel ram cu Baal milem biaknâk in a khahter.\nA ruang um chun Baibal nih a chimmi cu ZURIT ruangah a si. Zeicatiah Ahab le a ralkap hna nih an va nam lio chun lai fang ah Benhadad le a bawmtu ding siangpahrâng 32 hna cu Zu an rak ri tiah Baibal nih a chim. Ral sunghnâk vialte hi zirit ruangah a si dih tinâk cu a si hrim hrim lo.\nAsinain hi tan i ralsunghnąk a chuahpitu thil cu zurit ruangah a si. Hi tan ah hin Israel mi hna nih tam tak tak an thah hna tiah Baibal nih a ti. ISia 20:21. Zeicatiah an hruaitu vialte zu an rit lio i annam hna tikah hruaimi mibu tampi nih thihnâk an tong.\nTaksa le thlarau tiang in Laimi phun kan zawtnâk ngan bik pakhat cu Zu a si ti cu mit hmuh kut tongh in a lang i a fiangmi a si. Minung lungput hmanh an ngei ti hme maw tiah kan ruah ciomi kawl ralkap he doh hram kan i thawk lio ah hin Siria siangpahrâng Benhadad a rak sungh bang khan kan nau le mino hna hi an thazâng der ruang le ralchiat ruangah si loin zurit ruang hna ah an sung sual ve hnga maw ti hi kei ka thinphânnâk bik a si.\nCucaah ral ram i sunghnâk a phâkpitu phunkhat a simi zuritnâk chungin ralhrâng a dotu kan mino le an hruaitu hna hi an luat khawh nâkhnga ram le miphun ca i kan thlacamnâk ah hin camchih peng hna u sih. Zeicatiah ral ram i zurit cu ral sunghnâk phun khat a si\nHOME Pathian Kong\nBlack Fungus/Mucormycosi & White Fungus Zawtnak Cu India Ram State 11 A Phan Cang+VIDEO\nThihnak Darkhing: Tlangval Pakhat Kum 24 Mi Cu Bike Eksiden Nak In A Nunnak A Liam\nTinbaw cung ah ai citmi minung hna lakah coronavirus rak ichonhbarhtu mizaw 41 hmuh than asi\nZualko: Pu Mang Kham A Ruak In Char A Si\nA Kut Le A Nghawng Khat Dihlak In Suitthi Aa Awih Tu Vietnam Mirum Pa Cu Rithai Sii Ruang Ah Tlaih A Si\nTrump Nih Stimulus Check Pek Kong Ah Congress Pawl Fak Tak Tak In A Mawhchiat Hna\nVice President Henry Van Thio Le Dr.SaSa Nih Laitlang Caah Tuah An Timh Mi\nVawleicung Ram Ngan Cem Pahnih Nak India Rampi Cu Covid Ruang Ah Lungrethei In A Um Cang+VIDEO\nRamkulh (Pyine) hluttaw caah cun mi zei party an si zong ah a poi lo


Esther Dawt Chin Sung Vote Tamtak Hmuh Dawh A Si Cang – Chin 11 News\nEsther Dawt Chin Sung Vote Tamtak Hmuh Dawh A Si Cang\nEsther Dawt Chin Sung cu vote tam taktak hmuh dawh a si cang. Tutan Myanmar Idol season 4 hlasak zuamnak ah Top 4 tiang an phan cang. Top 4 cu a biapi tuk cangmi a si caah Esther tlak lonak ding in biatak tein Hakha le Thantlang an cawlcang cio cang hna.\nUS lei in siseh, Australia lei in siseh, Malaysia lei in siseh, Hakha lei in siseh biatak tein an cawlcang cio cang hna. Cu hlan nak in tan an la deuh cang hna.\nEsther hi bottom 3 ah voithum a thu cangmi a si tikah a tla sual lai ti hi phan a um ngaingai cangmi a si. Bottom 3 thut hi tihnung mi dirhmun a si caah tutan Top 4 i zuamnak ahhin cun Bottom 3 ah a thut lonak ding in biatak tein a fan pawl thazang an chuah cang hna.\nTutan Myanmar Idol season 4 ahhin minung 11 Top finalist an si i a tu tiang ah minung 7 an tla cang i minung 4 an tang. Minung 7 a tla cangmi chung ah khan minung pakhat kha Wild Card in hun auh than i Top 4 pawl sin ah hlasak ai zuam ding a si than cang lai.\nTutan ah Myanmar Idol ah winner a ngah dingmi nihcun Myammar Idol tuanvo ngeitu nih Kyat ting 500 le OPPO company nih ting 200 an pek hna lai. Cu pinah teih khan pakhat le pumpak music video chuah piak a si rih lai.\nEsther nih winner ka ngah ahcun sifak santlai lo ngahtah pawl ka si khawh tawk in ka bawmh hna lai tiah interview ah a chim.


International Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si. – Hakha Cherry\nInternational Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si.\nInternational Women’s Day Hawidawt hna nihin cun vawleicung nu hna nih zatlangnun, riantuan nak le nunphung kongah an zalawn nak an lomh ni a si. Hmanhsehlaw kan nih kawlram nu hna cu kan ramluatnak caah kan mitthli a luanni a si ve.\nNu le tampi cu kan ramluatnak caah tiin hmaisuangin lam an chuak i thlanti le mitthli he ka nunnak a dih kho ti an theih ko buin an nun an thap. Nu le tampi cu lam a chuak mi kan fa nau le hna dinei awkah an ti an ngeihchun ti le rawl tein nilin lak ah lam a zawhmi hna fanau le hna zawnruah ah rethei ngaiin dinei ding an timhtuah piak hna.\nNu le tampi cu ka fa le him le dam tein nihin inn an phan kho lai maw tiah lungrethei in an fa le inn hlam caan an hngak hna. Nu le tampi cu an dawt cukmak mi an fa le inn lawi ding an si ti lo caah an mitthli hnawh cawk lo he nun sivang in an um ve hna. Nupi le tampi hna cu inn a phan ti loding mi an va le kong an ruat i an mitthli hnawhcawk lo in an nunnak an hmang hna. Hmailei caanah dirkamh tu va le um lo in an fa le hna zeitin dah kan khuasak pi hna lai tiah thinlung kekkuai in ni caan a relmi zong tampi an um.\nNu le cheukhat hna cu an va le nih CDM an luh caah an nunnak a himnak hnga ramlak le hmundang, ramdang ah an zam tak hna i inn lo ngei lo in chungkhat sahlawh hmaikhap lo bu tein chungkhat sinah aa benh i mitthli he tonthan lainak caan sunglawi a hngakmi nu le tampi zong an um hna.\nRamdang ummi nu le tampi hna zong zei tindah ka miphun ka dirkamh khawh hna lai tiah an pumsa baa cikcek in over time tal kaa hnek lo ahcun a si kho lo tiah fahniang zawn hmanh ruat loin Laitlai kan u nau hna dirkamh khawh ve nak dingah heh tiah riantuan i hnek a si.\nDawtmi nu le hna, nantha chiacitcet hlah uh. Khua a mui camcin lai lo. Niceu dawh chuahnak ding caah khuamui chungah kan um ta a herh. Kan nunlam a muih cikcek lio zongah a kan hlaw lo i kan kutnem in lam a kan hmuhsak, a kan hruaitu Bawipa nih a kan tuarpi ko. Kan mitthli, kan lungkuainak le kan batnak a sawhsawh a si lai lo. Bawipa cu kan teinak a si.Bawipa nih him tein in veng cio ko hna seh.\nBy-Biak Tha Hnem


Kawlram Thlennak nih Lamlaklawh Um Ralzam Zei Bantuk dirhmun Ah Dah A Chiah? – THE CHINLAND POST\nCatialtu: Cung Dawt (CHRO, New Delhi)| 2018 March 18| Kum 2010 thawk in Pu Thein Sein cozah nih Kawlram ram-khel thlihran cu phundang in a vun chem. Hriamtlai phu vialte sawm in a tuahtuanmi cabuai cung biaruahnak, daihnak kong ceihtinak, kahdaihnak tbk. pawl nih vawleipi mit a hlaan ngaingai. Ramleng um ram a zaamtakmi vialte zong nan kir kho cang tiah sawmnak ca a chuah (ralzaam venhimnak kong le zohkhenhnak kong belte ah biahren fek ngaingai cu a tuah lo) tik ah ralzaam caah ramchung vun kir than zong tih a nung ti lo bantuk a hung si cang.\nCu bantuk in kum 2015 November thla rampi thimnak zong vawlei cung ram pical vialte nih an lawmhpi ngaingai i, NLD cozah an vun kai hnu hrim cun thil sining tampi a vun thlen bantuk a si. Vawleipi nih kutbengh in an con-glawmh cio. Daihnak a lenpi lai i zaukphung pin ah tlangcungmi nih kan hal cuahmah mi federal zong a theipar zuun ding bantuk in mang tha manh piak cio a si.\nVawleicungpi nih Kawlram cu kutbengh in an lawmhpi cuahmah bantuk in United Nations High Com-missioner for Refugees (UNHCR) zong nih Kawlram cung ah ruahchannak nganpi a ngeih ve. Tik ah, UNHCR nih lam laklawh i a taang rihmi hna, amah venhimnak tang i a um rihmi hna Kawlram ralzaam cung ah daithlannak ngeih phun in a ummi a hung lo. Cu nih cun, ralzaam chungkhar tampi caah hmai-lei ruahchannak a tlawm i muihnak nih a khuhmi hna zong an tam bantuk in caan karlakte venhimnak, pawcawmnak kong ah lungrethei in an um lawng siloin khuazei lam dah ka zulh lai ti hmanh biachahnak fiang a ngei kho ti lo bantuk in a um-mi tu hi cu sia a rem lo ngaingai.\nMalaysia hrambunh a simi UNHCR lutlai Rich-ard Towle nih Kawlram ralzaam pawl hi cu ral-zaam dirhmun le sinak in humhimnak pek an herhnak hi a dihdonghnak lei a panh cuahmah cang ko tiah The Star thawnglatu sin ah a chim tiah theih a si. Hi ruahnak hi amah Towle pumpak ruahnak sawhsawh lawng siloin UNHCR pi nih a cuanh cuahmah liomi ruahnak a si ko ti cu a fiangmi a si. Ralzaam si cu duh peng awk a tha lo i venhimnak tha cu kan duh ciomi a si ko. Amahbelte thlennak caan karlak i ralzaam dir-hmun zoh thiam le an sining hmuh piak thiam tu hi cu a biapi taktak ve than.\nDr. Ravi Nair (Executive Director of South Asia Human Rights Documentation Centre) nih a chimmi cu Kawlram ralzaam pawl ram (2)nak i a taang rihmi hna caah cun resettlement timi ram thumnak kal hi cu um dawh in ka hmu ti lo, “Next to Impossible” tiah a ti ve. A ruang cu vawleipi nih pei Kawlram cu a tha lei a panh ko tiah a ti leh cang cu tiah a ruahnak a chim. Hi bia hi ral-zaam kong he pehtlai in zeidah kan tuah ah a that bik lai timi kong kan i ceih lio ah a chimmi bia a si”. Hi bantuk ruahnak hi amah lawng nih a ngeihmi a si lo, India ram cozah zong nih kum 2010 thawk khan a lung ah a rak chiah cang. In-dia ram biacheihzung High Court sihne pawl le a dang sihne pawl zong nih a leng biaruahnak sawhsawh ah ka sin i an chim tawnmi bia a si ve. Mah ram ah kir thannak (repatriation) cu ralzaam pakhat amah pumpak biakhiahnak ah aa hngat kan ti ko nain ram sining zoh in UNHCR zong nih venhimnak/zohkhenhnak ah hma a lak deu-hmi cu lo ngai. (Hika link ah hin Voluntary Re-patriation kong ka tial mi rel chap khawh a si http://laikhalchuak.blogspot.in/2016/02/refugee-le-repatriation-system.html)\nIndia ram khualipi New Delhi ah a ummi UN-HCR in lutlai pakhat nih a chimmi cu resettle-ment kong ahhin cun ruahchannak a tlawm ko cang, a um lo bantuk a si, nanmah Kawlram ral-zaam Delhi ca lawng ah a tlawm kan ti duhnak a si lo, Thailand le Malaysia sining pin ah vawlei cung huap in kan zoh tik zong ah ruahchannak a tlawm tuk cang. Cucaah nan caah zeidah a tha bik lai timi cu kan tuak cuahmah ve ko, caan kar-lakte nan i dornak ram [ram (2) nak] ahhin zeitluk in dah himnak nan hmuh khawh lai timi le zalong tein pawcawmnak nan kawlhawl khawh nakding hi an biapi ngai tiah March 4, 2016 meeting lio ah fiang ngai in a chim.\nA poi ngaimi pakhat a si rihmi cu India UNHCR nih ralzaam a bawmhnak le zohkhenhnak tam tuk hi kum 2016 thawk in a thumh. Bawmtu ah a hmanmi NGO phu Don Bosco Ashalayam zong nih a tuah tawnmi tampi a hrawh cang. Ralzaam bawmhnak a pek tawnmi chung in tampi a thumh ve. UNHCR nih budget tam tuk a thumh ruang ah kum dang bantuk in bawmhnak kan pe kho ti lai lo. Ralzaam nih nan i lungsi hrim lai lo ti kan theih ko nain kan budget nih a phanh ti lo caah zeiti hlei in chim awk a tha ti lo tiah fiang ngai in ralzaam lei upa hna sin ah chimphuannak an tuah.\nA ruang pakhat a si kho ko tiah ka ruahmi cu kan ram nih a kalpimi thlennak chung ah UNHCR zong nih biatak tein ruahchannak a ngeih. Kawl-ram ralzaam a zohkhenh ningcang a mersan ngai tihi a si. Caan karlak chung zohkhenhnak, ven-himnak tbk. ngaingai zong a um tuk ti lo bantuk a si tik ah lam laklawh i a taang rihmi ralzam caah cun lungrethei ngai a si. Australia cozah nih a tuahmi chungkhar bawmhnak in i kawh-auhnak (sponsorship) dah ti lo cu ram thumnak kal nak lam a har bantuk a si. UNHCR nih a ngeihmi resettlement program (ramthumnak lanhnak) in ram thumnak lanh ding i ruahchan ding ahcun a si kho ti lo bantuk a si.\nCu tikah lam laklawh i a taang rihmi ralzaam caah an hmailei ruahchannak a um ti lo. Caan karlak an pawcawm nakding hmanh ah lun-grethei vangsaang ngai in a ummi an tam cang. Mi cheukhat cu lungdongh tuk ah Kawlram ah ka kir than ko lai a timi zong an um len nain hei kir taktak ninglaw ka caah himnak taktak a um hnga maw, cu hlei ah innlo zong a ngei ti lomi ka si tik ah zeitin dah chungkhar a taw ka domh than lai timi ruahnak nih lungawtawm in a chiah hna. A ruang cu UNHCR lei in kir a duhmi caah khuakhannak zong a um rih lo. Kawlram cozah zong nih ralzaam sinak in ramchung ah a rak lut thanmi caah venhimnak, zohkhenhnak ka tuah ko lai timi biahrennak fek a um rih lo.\nKawlram ah daihnak a um nakding le zaukphung a len than i kan duhmi mahte khuakhan lairelnak federal phung kan hmuh khawh ding cu kanmah Chinmi telh in duh dih ciomi a si. Thlennak cung ah kan lung a hmui i, cozah thar nih zei bantuk tiang in dah daihnak le thlennak a chuahpi lai timi cu kan cuanh ciomi le kan saduhthah cio zong a si. Amahbelte thlennak caan karlak le thlennak lampi kan zulh cuahmah lio ah kan unau Chin hawidawt ralzaam, lam laklawh i a ummi kong ah daithlanhnak a um sual maw? Hahrithak le si-vaang tuk in dah nunnak caan an hman. An hmailei caah ruahchannak ngei lo le zei lam cu dah ka zulh kun lai ti in hnabeidong in zei tiang dah caan an hman cio rih lai timi kong ruah tu ahcun lung a nuam lo.\nCozah thar NLD a vun kai le cangka in vawleipi nih kutbengh in an lawmh. Ram dai ah a ser cang lai ti a si. Ram dai a si ahcun ralzaam cu a um ti lai lo tinak a si hnga i kan ram zaamtak a hau ti lai lo tinak a si hnga. Cucu kan duh ciomi zong a si ko. Amahbelte hi bantuk caan karlak ah hin zei tiang dah kan um lai i, ralzaam dirhmun in lam laklawh ah a taang rihmi hi zei bantuk sining nih dah a zulh peng rih lai. Harsa le vansaang, lun-grethei in maw zohkhenhnak fek lo tang ah an um peng rih kun lai ti tu cu ruah phu ngai a si.\nRef: Chin Digest | Vol.2, No.2| 2016 |\nPhoto: Cung Dawt fb le google\nPrevious Laitlang le Riantuantu Minung Tinzawh lo Harnak


Iang Len Sung Catial Cu A Tha Kho Tak Tak. – Kawltu Team\nIang Len Sung Catial Cu A Tha Kho Tak Tak.\nNovember 28, 2020 Pu Tawn Mang\nThluachuah hmuh nak Umm kheng ka si ti i thei ttung loin, Ka duhmi thil ka hmuh khawh lo tikah Vanchiatnak ah ka ruah tawn Thluachuah zeizat dah ka hmuh timi hmanh thei fiang loin ka sungh mi thil hi fak tuk in ka ruah tawn..\nAsinain ka duh ningin vawlei hi kal sehlaw. A ka sertu Pathian hi ka herh hnga lo. Ka duh ningin vawlei hi hman khawh a silo nak nih hin tthawnnak a ka pek hi a rak si zungzal, caan saupi ka rak hngallo..\n(mah hi zahan a tial mi kha a si) Kan Lai hlasakthiam ngainga simi nungak Iang Len Sung catial cu a mak ko, zaangfak ngaingai khi si. Tuni ah khan hi ca hi a tial, “A tuar tu caah cun, Kan caah Pathian nih a ttha bik in khua a khan ko timi khi pom thiam a har tuk..Asinain kan caah a ttha lomi thil cu Pa Pathian nih khua a khang bal fawn hnga lo mu.. Nun hi a har tuk tawn ee😔.” tiah a tial. A cung ah zeidek cang hnga tiah mi tampi ruahnak a neih ter hna. An lungthin in Biahalnak tampi Iang Len Sung cung mi tampi nih an nei cang. Zeithil dah a cung ah cang timi kan thei ttung loh i mah cacun Bawipa sin tu ah thlacam in bawm cio ko hna usih.\n(Mah hi zahan nai deuh i a rak tial cia mi kh a si) Kan nun ah thil a cang/tlung mi thil cheu khat hi thluachuah nak a si lio ah, Cheu khat hi cu nun kan cawnnak dingah a rak tlungmi an si ve! Fahnak an petu cu philh law, cu na fahnak ruang i na cawnmi thil balte zeitik hmanh ah philh hlah.\n← A Hnubik Dr.Hai Vung Lian (Hannah Pa) Damlonak Kong Update.\nUS President Vialte Lakah Trump Bantuk In VOTE Dik A Hmutu An Um Ti Lailo. →


KAN SUAL KAN PHUAN LO AHCUN KAN CUNGAH A TLUNG DINGMI – The Chinlung Post\nMay 30, 2021 admin Sermon 0\nZumtu Nih A Sual Tikah: Pathian fale cu sualnak kha tuah ti lo ding in cawnpiak kan si. Johan nih, Hi ca kan kuat hna cu sualnak kha nan tuah nakhnga lo caah asi, ati. Cun ai lak than i, Pakhatkhat nih sualnak nan tuah ahcun, adingmi Jesuh Khrih, Pa sin i bia a kan chimpiaktu kan ngei ko ati than ( 1 Johan 2:1). Hi nih a fiantermi cu zumtu nih sual loin kan um kho i, a sual zong kan sual kho thiam tinak asi.\nMah zawnah pakhatte van tenh ka duh. Zumtu cu kan sual asi hmanhah kan sual peng kho lo ( 1Johan 3:9). Cun kan sual kan phuan lo i kan sual peng ahcun atanglei hna hi kan cungah a phan lai. A caang lawng si lo in abia zong tial chih ka duh nain asau deuh lai caah a fiannak vial in ka langhter. Zumtu Nih A Sual Tikah: Pakhatnak. Pathian he an i hawikomhnak a cat. Sam 32:3,4; Isa 59:2. Nu le va, pa le fa, kan i sik i kan i kawmh khawh lo phun khi asi.\nPahnihnak. A khamh lawmhnak a tlau. Sam 51:12, David nih Pathian kha, ka khamh than ati lo, na khamhnak chung in a chuakmi lawmhnak kha ka pee than ati. Pathumnak. A thlacamnak leh lo asi. Sam 66:18. Kan sualnak kan thuh ahcun kan thlacam kha Pathian nih a ngai lo. Palinak. Thiang Thlarau ngaih a chia. Efes 4:30. Pathian ngaihchiat hi tih a nung tuk.\nPanganak. Thlarau tlau dawtnak a zor. Sam 51:13. Paruknak. Pathian chimhhrinnak a tong. Heb 12:5,6 Kan sual ko bu i chimhhrinnak kan ton lo ahcun fa tak kan si lo tinak asi. Pathian chimhhrinnak ah hin, zawtnak, sunghnak le thihnak tiang ai tel kho. Pasarihnak. Khrihfabu in chuah le dawi a tong lai. Math 18:17; 1Kor 5:5. Biatak ai cawnpiak mi khrihfabu nih cun mah hi atu zongah an hman peng ko.\nPariatnak. A chan a tawi kho. 1 Kor 11:30. Korin khrihfabu member an rak thih kha Bawipa zanriah kha duhpaoh in an ei caah asi khah. Pakuanak. Vancung ah laksawng a sung lai. 1Kor 3:13; 2Kor 5:10. Vawlei laksawng nak in van laksawng hi a sung deuh vingvan. Pahranak. A tuhmi a zuun lai. Gal 6:7. Sual man hi zumlotu lawng nih an zuun lo. David kha zumtu asi hnu ah mi nupi he a sual man letli letnga ti awk in a zuun ko khah.\nHlan lio kan ram hruaitu Pu Ne Win nih Tiluk le Kala a rak dawi hna lio ah cawhnuk a rak zuarmi Kalapa cu India ah tinbaw in a kir. Phaisa ai kenmi kha a kut in ai put peng. Ruah lopi ah rili chungah a phaisa bawm cu a thlak sual i a alo ko. Khatikah ai lak zau i, Cawhnuk ah ti tam tuk ka rak cawhmi kha tuchunah ti ah an kir than,” ati an ti.\nZumtu he zumlotu he dik lotuk i chaw kan kawl le kan khonmi cu a caan a cut tikah khatlei khatlei in zuun than a si ko. Sual chir le sual phuan caan kan ngeih lio ah kan sual i phuan i Pathian he i hawikomh than hi i tim ko hna usih tiah kan sawm hna.Nihin cu zarhpini asi caah Pathian hmai zoh buten midang SHARE ve hna mu. Credit: Rev. Dr. G. Zathio


Tahan Lamzawhnak Ah Ralkap Pawl nih meithal in an kah mi cu lung a fak ko mu – Onlinenungak\nTahan Lamzawhnak Ah Ralkap Pawl nih meithal in an kah mi cu lung a fak ko mu\nMani March 17 Tahan kiangkap lamzawhnak ah minung 4 an thi, an hmin cu Salai Cung Lian Ceu (kum 25), Pa Cin Khan Mang (kum 27), Salai Do Suan Kim (kum 19) le U Kyaw Myint Win (kum 42) pawl an si.\nSalai Do Suan Kim cu AG biakinn hmaiah an kap that ih tuini March 18 lawngah a ruang an la thei. U Kyaw Myint Win khal an kap that hnuah ralkap pawlin motor in an phur, zo a si ti an theifiang lo lawk.\nAsinan tuisun ah a ruang an la thei ih Taungphila lamzin, miphun siizung kiangih um U Kyaw Myint Win a si ti an thei. Nupi nei lai a si ih fanute pakhat an nei.Thaizing March 19 zinglam nazi 9:30 ah an vuiliam ding. Topitu an mal zet ruangah a theithei va topi dingin sawm nan si. An umnak cu Taungphila nemi 8 ah a si. meifar\nJapan Nih Kawl Ram Kong He Peh Tlaih In A Chim Mi Cu A Tuh Bang In A Zun Te Lai\nJapan nih hin kawlram kong a chim mi hi,Min Aung Hlaing nih thei sehlaw,zeitin dah a ruah lai ?Min Aung Hlaing Caah hin thongpang ttha hi a um ti hrimhrim lo .Japan Nih Kawl Ralkap Bu Cu A Tuah Bangin A Cungah A Lehrulh Lai: Japan hi vawlei cung ralkap tthawng cem ram 10 cazin chungah ai tel kho vemi Asia ram tthawng a si i ralpi 2nak a dih hnu in a tthangcho a rang cemmi ram a simi zong a si.\nA tu i kan umnak kawlram a buainak kongah Japan nih cun, zoh sawh sawh in a zoh kho ti loh i kawl ralkap uknak cu fak piin a doh ve cang.tuan deuh ah khan cun zeihmanh a holh tuk lo in,atu-ah US Foreign Minister japan ram a tlawn hnu in,hi bantuk in bia achim mi asi. Cu lawng si loin lehrulh ding tiangtiangin khua a khang lai tiah theih a si.\nHi bia a chim tikah US Foreign minister he hin zei bia dah an chim ti cu theih silo nain, mi cheukhat nih cun mah hi a lehrulh lai dingmi hi ral tuknak leipangin a si theo lai tiah an zumh pah. A sinain hi hi cu bia fiang a um rih loh i Japan nih a tuk lo ahcun kawl ram hi Asia ah a ho hmanh nih a tu ngam ding an um lo.\nChina le India hi Asia ah ram tthawng ram ngan cem an si nain kawl ram hi cu an chawlehnak or an phaisa kawlnak ram a si caah an tu siang lai lo timi hi chim hau loin tampi kan theih ciami kha a si.Cu caah US he ani tawn lio ah hin,bia zeimaw cu an chim ttheu lai tiah mipi nih cun an zumh ngaingai. Credit : RFA\nKalaymyo ,Tahan mipi lei tang Salai Ezekiel cu April 7 ah ralkap nih an dawi I A tliknak ah A nunnak A liam Ruangmang\nBreaking News; Tu zaan sml. 9:00 hrawng ah Hakha Khuathar ah Pu Tuan Ceu Fale Pahnih Ralkap nih an Tlaih Hna\nA Poituk Hringhran Ko Mu;Hakha ah Ralkap le Palek nih tlaih i hrem mi pakhat cu an thlah hnu ah a nunnak a liam\nApoi Ngai Ko; India ah Ral azam mi Chinmi pakhat sin in Covid -19 zawtnak an hmuh\nPu Ngun San Aung nih Hakha khuapi tthanchonak committee chungtel ah bochanmi Hakha khua upa 6 rian a khinh hna i cu chung ah cun>>>>>>>>>>>>>>>>>>>>.


ZARHKEL (26) NAK ZARHPI NI | Radio Veritas Asia\nZARHKEL (26) NAK ZARHPI NI\nVoikhatnak Bible - Ez.18:25-28\nSalm - 25:4-9 (leh. 25:6)\nVoihnihnak Bible - Phil. 2:1-11\nThawngttha bia - Mt .21:28-32\nVoikhatnak Bible chung kan hmuh mi ah, miding pa nih dinnak mertaak in sualnak lam a zulh ahcun a thi ko lai, misual pa nih a sualnak kal taak in dinnak lam a zulh ahcun a nung ko lai a ti. Bible nih thih le nun a ti mi hi kan hngalh awk ding cu, kan thlarau ca tu i a chim duh mi khi a si. Minung nih kan nun lio ah sualnak zong kan tuah kho i dinnak zong kan tuah khawh. Zungzal a nung hnga ding mi kan thlarau caah a herh bik mi cu atu kan nun lio i kan zulh mi lam hi a si ko, Thlarau thihnak lam maw na zulh lai, thlarau nun nak lam dah?\nNihin Salm hla chung kan hmuh mi cu, kan sualnak caahngaihthiam halnak kong le Bawipa nih a kan dawtnak caahlawmhnak chim ding; cun tang dawrnak thinlung ngeih dinghi biapi ngai in a kan chimh. Bawipa nih a duh bik mi thinlungput cu tangdawr hi a si. Mitoi i aa dawr mi cu lam ding in ahruai hna i a duhnak kha a cawnpiak hna.\nVoihnihnak kan rel mi Bible zong nih tangdawrnak thinlungngeih ding le Khrih lung put i cawn ding a kan chimh. Jesuhhrimhrim nih tangdawr in a nung cang i Pa nawl kha thih tiangin a ngaih. Sal sinak kha aa laak i mi toi ah aa dawr. Jesuh niha nunnak hi a sullam cu, ka nunzia hi a ka zultu hna le a ka biatu hna nih i zohchunh hna seh tiah lam a kan hmuhsak mi a si.\nKhrihfa nunzia le lungput ti mi hi zei ko khi dah a si hnga?Duhpaoh in khuasak, tintuk, ngaihthiamnak le zawnruahnakum loin mah siaremnak lawng in nun, Khrihfa ka si caah minih an ka upat lai, harnak ka tong lai lo, ka nun chung kaanuam zungzal lai tbk... sisehlaw a nuam ngai hnga. Asinainmah nuamhnak hna kha chikkhat te ca lawng an si. Caansau anguh lo. Hi vawleicung kan nun chung i kan nunzia le kanlungput a si hnga ding mi cu zungzal nun nuamhnak cuanh inpangpar phah mi lam zulh loin hling le so he a khat mi lamcungah kan kal ding a si .\nNi hin Thawngttha bia kan zoh ahcun, a pa nih rian a fial mifapa pahnih kong kan hmuh. Lo kal a fial tik hna ah pakhatnih cun, ka huam lo a ti ko nain khua a ruah tthan tikah a pafial mi rianttuan lo cu a lung sia a rem lo i lo ah a kal. Asinainpakhat cu, ee ee, ka kal ko lai a ti riang maang i kal lo in a umziar ko. Tuchan kan Khrihfa sining zong hi a tam deuh cu ee,ee, ka kal ko lai ti i a kal lo mi kan tam deuh men lai. Kan kaacun Bawipa Bawipa, Bawipa min cu thang`hat si ko seh,Haleluia, Amen, a ti mi lawngte kan si ko. Bawipa duhnak hi zeidah a sit i cu kan tuak in kan ruat hrimhrim ti lo. Nang le kei tah Pathian duhnak a ruat i a tuah mi maw kan si, kan kaa lawng in Bawipa Bawipa a ti mi dah kan si? Fak deuh in khuaruah a cu cang lo maw hawi dawt.


Uico kawi le uico tawkaliak! – The Cherry Par\nUico kawi le uico tawkaliak!\nKawlram i ralkap uknak cu mipi nih a simh tuk cang hna lawng khi si lo. A fih in an fuk tuk cang. Tikah, ralkap uknak he aa hrawmmi paoh le an uknak a kilhkamhtu ralkap le palik paoh cu “uico” an ti hna. “Ma-ae-lu” an ti hna.\nEducated and civilized a si cangmi hna nih bia thurhnawm, volhpamhnak bia hman khi an duh hnga maw? Nemmam!\nBia dawhcahlo, volhpamhnak bia thurhnawm hman cu an duh cio nemmam lo. Nain, a fih in an fih tuk cang hna caah an hman cionak a si. Kam khatlei in zoh tikah, Psy-war phun khat zong si fawn. Kan hnu deuh ah, khuazeimaw thiamhlei pa pakhat nih Laimi nihcun “uico” timi biafang hna cu hmang hlah uh, thluachuah a pit lai, a ti huar. Uico pawl khi Pathian minung an si lo. Sehtan fa lawngte an si.\nNihin ni an sualnak pawl lebang khi cu Africa Muslim pawl hmanh nih an iṭhinh ngai cangmi sualnak an si. Rammi innlo a khaang, a duah cuahmah komi hna, an hmuhmi nu kip tlaihhrem le thahnawn sualnak a tuah cuahmah komi hna cu “uico”, “uibaw”, “bator pawl” an ti ko ne hna lo ah, “Nan tuahsernak hi di a riam hringhran. Langak pawl kha mineng sen an rak thla tuk le tawng ko hna uh!” kan ti lai maw?\nUico uknak i rianṭuan duhtu pawl khi uico tawkaliak an si. Ralhrang uico pawl nih Kawlram an uk khawhnak ding i cabuai aa ham ziarmi pawl khi mi firkhu, mah zawn lawng ruat, ui tawkaliak an si. Uico kawi an si lo. Annih khi cu uico pawl nih an fial hna ning paoh in rian a ṭuan ding an si caah, an kawi an si hna lo. “Ui tawkaliak” an si, kan ti ko lai.\nUico pawl caah thawngpang le thlithup thil a tuahpiaktu pawl khi cu uico kawi an si. Ui he an ikawi hna kan ti ko lai. Annih khi cu fial-lek an si lo. Uico a kunpiaktu zong cu an um ve lai. Sehtan nih a kuttang minung tak ngai ah a chiahmi cu an si na lo in, Sehtan caah anmah tein ai pumpemi an si, kan ti ko lai.\nUico kawi an va si ah, uico tawkaliak an va si ah, minung nihcun a herh ahcun, “nangmah uico kawipa, nangmah uico tawkaliak nu, thah na cu,” an ti ahcun, hei thah ding khi an si ko cu. Minung seh a hmangmi uico na thah lo cun, an in seh pet hna lai cuta. Minung sehhmang uico i a kawi le a tawkaliak pawl zong khi an uitumpi nih mi a seh ti lo nakhnga, thah pet chih ve khi an hau fam cu.\nDothlennak kan tuah cang ti hnu ah, ral caah zawnruahnak ngeih phung si lo. Khrihfa kan biaknak a kan zomhtaihtu Sehtan ral doh tikah, na Khrihfa hawi ah ruat hna hlah.\nKhuati umtuning zoh in ral va tuk thiamnak. WWI le WWII i a rak thimi minung vialte nak let hnihthum tam in Tuluk pawl nih anmah le anmah ral an rak ituknak ah a rak thimi milu an rak tam deuh.\nTuluk miphun cu Europe pawl hlan in an rak fim, ral zong an rak itu. Cucaah, ral tuk thiam fimnak cauk a rak chuahtu Sun Tsu hna cu nihin ni tiang Nitlaklei mifim pawl zong nih an upat. “The Art of War” timi cauk a rak chuah. Cu a cauk cu hlan chan Tuluk siangpahrang phun pawl nih a cuh in an rak icuh.\nNihin Tuluk rampi khi rampi pathum a rak si. Cucu, Mirang holh cun “Three Kingdoms” an rak ti hna. Cu chan lio anmah le anmah an rak ituknak i a rak thimi milu lengluang ko kha WWI le WWII mithi milu nakin an tam deuh an timi cu si. Cu anmah le anmah an rak tuk chungah a min a rak thang cemmi War Strategist cu Zhuge Liang a si. Lai awchuah cun “Cuuk Liang” ti in rel ko.\nZhuge Liang cu khuati zoh in raltuk a rak thiam taktak. A ralkap milu tlawmte ṭung in ral milu a singsing kha khuati le pawngkam thilri hman thiam i raldoh thiamnak thluak a rak ngei. Nihin ni tiangah Zhuge Liang cu Tuluk ramkhel le raltuknak kongkau ah cun minthang a si.\nKa thai duh chanmi cu..Thaizing maw kiptuh ah dek, Kawlram pumpi ti ngawt in ruah a sur lai. Thlichia ṭotho a hraang lai. Van ah minmei a chah tuk i thlichia ṭotho a thawh lio ah, van a zuangmi seh thilri pawl khi an ichok kho lo. Raltuknak vanlawng an hmang kho lai lo. Helicopter lebang nemmam.\nA tlawm bik ni hnih chung Kawlram ah cyclone thlichia ṭotho ruah a sur lai. Cucu Cyclone “Gulab” an ti.\nCuuk Liang cu si law, zeidah na tuah lai? Credit; Salai C Alexander\n← Ralhrang Duhnak Zulhmi (Public Relation Team) Cathanh!\nThantlang Peng Khuate Milu an Chah bang in Thilman Van Tawng →


BAWIPA NIH KAN MIPHUN CAAH HMAN AA KAN DUH CANG – The Chinlung Post\nBAWIPA NIH KAN MIPHUN CAAH HMAN AA KAN DUH CANG\nAugust 20, 2021 admin Lenhloi 0\nKan Miphun caah Pathian nih nangmah le keimah hman a kan duh. Joseph nih Egypt Siangpahrang inn chungkhar ah bawi dirhmun a phak i mithmai ttha a hmuh tikah a miphun a chungkhar kha a philh hna lo i mangttam in a luat ter hna. Moses nih Pharo rocotu pafa sinak dirhmun a phak tikah a miphun hawi hna Sal i an tan kha a philh lo i thetse ramcar chungah a miphun he harnak tuar kha aa thim deuh.\nProphet Nehemiah nih Siangpahrang innchungah a zuhrai tlaitu a si lioah khan Jerusalem vampang a rawk ti a thei tikah a dirhmun cu kal tak in a rawkmi vampang remh dingah a kirhnawh. Nihin kan ram ah mangttam a tlung, Zumlotu hna sal ah kan miphun kan tan lio a si, kan vawlei le kan miphun kulhnak vampang vialte a cim i kan ramri vialte namnehnak he an kan deet cuahmah.\nChin miphun vialte hna khuazei na um i zei dirhmun na si zongah Joseph bang na chungkhar philh hlah law Moses bang na Miphun philh hlah law Nehemiah bang a rawk dihmi na ram le na miphun kulhnak vampang a cimh dih hi hngalh loin i umter hlah law. Mino hna hodah na rinh lai?\nNulepa hna midang fanu fapa nih an nunnak pek in miphun runvennak rian ah an kal lioah na fanu ma fapa na thloh rih ko hna lai maw? Kan miphun le kan ram kilven le sersiam cu kanmah Chin Miphun kan liang cungah Pathian nih a kan khinh ti hi kan hngalh a herh ko. Kan Miphun caah Pathian nih nangmah le keimah hman a kan duh. Tho usilaw Sa Usih! Credit: Salai Aung\nSALAI BAWI LIAN SANG: ZOHCHUNH DINGMI AFGHANISTAN SINING\nTULIO AHCUN HI BANTUK THILCANG HI GOOD NEWS TAKTAK CU ASI KO


Afghanistan Taliban Nih Afghanistan Khuapi Kabul An lak Ban Tuk In CDF Pawl Nih Kan Khuapi An Lak Cang Lai - TIMES OF CHIN NEWS\nAfghanistan Taliban Nih Afghanistan Khuapi Kabul An lak Ban Tuk In CDF Pawl Nih Kan Khuapi An Lak Cang Lai\nRalhrang pawl nih nawlngeihnak an lak hnu in Min Aung Hlaing kuttang ralhrang pawl cu kakip in doh a si ban tuk in ralhrang a thi mi le a zam mi an tam tuk cang. A tu tang mi pawl hna hi zam a duh ko nain a zam kho lo mi an tam pi rih. Ralhrang pawl hi an dih colh te lai. NUG cozah nih ralhrang pawl cu an tei colh hrim cang hna lai.\nAn mah kawlrawn chungah a um mi PDF pawl zong biatak tein an colhcangh ve cang caah an lam a bi tak tak cang. A bik in tlangcungah a um mi ralhrang pawl hi khuapi chungin in khua lengah an chuak ngam ti lo. A tu hi Chin ram khuapi le Thantlang chin chin cu kan pasal tha hna CDF le CNF/A pawl nih an kulh dih cang caah zeitik ah dah kan khuapi Hakha le Thantlang zong anlak te lai tiah hngah a si cang. A chungah a um mi pawl zong nih khuachungah an kah hna tiah mawchiat loin kan ti khawh tawk in bawmh le thazang pek tu i zuam hram hna uh sih.\nA tu zong khuapi chungah lut in CDF pawl nih ralhrang pawl cu an doh thluamah cang hna. Afghanistan Taliban nih an khuapi Kabul an lak ban tuk in CDF le CNF/A nih kan khuapi Hakha Thantlang zong an lak colh hrim lai tiah zumh a si cang. Mipi lei zong nih mah ti khawhtawk cio in CDF le CNF/A hi bawm hram hna uh sih law dir kamh zungzal hna uh sih. Ralhrang kut chungin luatnak lam kan hmuh hlan tiang lungkhat tein tangti hna uh sih law teinak hmuh colh hram uh sih. Tutan cu Pathian nih teinak a kan pek hrim cang lai.\nRelchap >>>> Zeitik Caan Paoh Ah Kuanfang Nih Khen Khawh Peng Mi Dirhmun Ah Kan Dir Caah Mipi Nih Zeitindah Kan I Ralrin Ning A Si Lai?


Myanmar Idol Yawkee Ruangah NgeihChiat Atong Tu Christ Mooler!_++ – The Chin World News\nMyanmar Idol Yawkee Ruangah NgeihChiat Atong Tu Christ Mooler!_++\nMarch 14, 2020 admin Myanmar Celebrity\nYaw kee nih a chuahni ah zeihmanh a dangh hna lonak kong, nihin hi Yangon a rak kir tthan tik tu ah dangh a timhnak hna kong cu Mooler nih hitihin a rak chim. Mooler nih Yaw ki chuanhni a theih le cangkaa video call in a rak call i Yawki nih phone a tlai lo. Yawki cu aho thawng thanh loin khua ah a rak tlung diam. Mooler nih ”a nu le a pa sinah a chuahni ava hman cu a ttha ngai ko. Asinain a rak tlun tthan tik tu ahcun aa hmuh ko lai ”tiah a nih pah in a chim.\nYaw kee chuahni caah thla a campiak mi kong he pehtlai in a chim rihmi cu kan i tihram mi ningkel si ko. A nem hmanh a nem deuh rih. Arak tlun tik ah zeibantuk in dah a tuah te lai tiah Mooler an hal tthan mi cu “amah nih a theih ko zeibantuk in dah kan tuaitam lai timi cu aa fiang tuk ko lai” tiah a leh hna.\nYawki nih inn a hlannak hmun ah na phan bal maw tiah an hal tthan i an umnak he aa hlat deuh ruangah a phanh khawh rih lonak kong le Yawki rawlchumh a thiam tuk ruangah rawl chumh ter i an zapi tein ei a duhnak kong zong a rak chim chih.\nYawki caah chuahni thlacam piak ding in an ti i ”Yawki keimah bantuk in i capo lo tein dai tein a ummi si i zuam. Na mui le aa dawh fawn i keimahnak cun na dawh deuh na loin na tha chia hlah kanmah bantuk aa dawhmi na pawngah kan um ko. Cun ka sinah aa dawhdawh timi pawl zong kan tthenh ve te ko lai. Dai tein um izuam i capo tuk hlah a cancan ahcun nai capo dan hi kan in zoh ah a si kho deuh lo. Biatampi chim ding um lo aa nuammi si zungzal ko timi lawng hi chim ka duh” tiah a nih pah in a chim.\nYawki hi a tu march 8 in khan cun kum 27 a tling ve cang. “A tar tuk cang kan mah lakah a upa bik a si tikah a cancan ahcun thilpingpang hna achuak sual lai ti hi ka phang. Aye Myat Phyu he hin kum 10 le thla 1 an i thlau. A tar taktak cang” tiah Mooler nih cun Yawki nih a chuahni ah an khua ah a tluntak ti hramnak ah a rak chim.\nPrevious Post:Kawl Model Nu Cu Ningzak Hmual Pho Cikcek Asi Ko Hih!_++\nNext Post:Benjamin Sum Le Esther Hna Caah Cun An Nun Chung Vialte!_++


R.I.P : A Thah Hnu ah Covid In A thi An Ti A Chngkhar Cu A Ruak Lak Dingin Ralkap Hna Nih Thawng An Thanh Hna – Buanchukcho\nA fak tuk hringhran e Nizaan tihni June 23, zaan sml. 9:00 hrawng ah Kalaymyo ah SAC ralhrang nih meithal in an kah i an kalpimi Chin nungak Nuam Za Thiang (kum 19) cu a ruak rak hlam ding in SAC ralhrang nih nihin (June 24) ah chungkhar thawng an thanh hna, tiah thawng kan theih.\nNungak Nuam Za Thiang hi Falam peng, Zawlnu khua in Kalaymyo ah a nu va tlawn ding in a kalmi a si. June 23 zaan ah a hawipa Salai Ngun Nei Piang he Taungphilar sang in an rak ttin lei ah SAC ralhrang nih meithal in an kah hna.\nA hawipa Salai Ngun Nei Piang cu a hmun ah a nunnak a liam. Nuam Za Thiang hi a phei ah meithal kuan nih an khen i SAC ralhrang nih an kalpi. COVID-19 zawtnak in a nunnak a liam tiah nihin ah a ruak rak lak ding in SAC ralhrang nih chungkhar sin thawng an thanh hna hi a si.\nChungkhar nih a ruak a lak i COVID-19 zawtnak in a thi bantuk in a ruak cu an vuiter hna, tiah Falam CDM bawmhnak petu bu nih an langhter. The Chin Journal\nThawngpang dang : Misual Min Aung Hlaing Cu Lunglomhnak Zaapei Bengh Bu He Chaklei Asian Ram Uk Dawh In A Um Cang\nSenior General ,Min Aung Hlaing le a hawi le hna cu Russia ram 9th Moscow International Security Conference ah itel dingin 20.6.2021 ( Sunday) ah khan a phan.asinain Russia ram Moscow khuapi a luh hlan ah a ran nak in Serbia Federal District khuapi 5nak Irkutsk khua ah a lut cawlh.Irkutsk khua ah hin Russia nih u-30 type interceptor/ ground-attack aircraft hriamnam pawl a ser nak hmun a si.\nNLD cozah nih hin kum 2018 lio ah khan phaisa tam taktak dih in Russia cozah sin ah Sukhoi Su-30SM fighter jets 6 ralruknak cu a rak order cang mi a si.curuangah kum 2019 kum ah khan General ,Min Aung Hlaing nih cun a thli in Russia ram ah kal in NLD cozah order mi hriamnam hna cu a va zoh bal cang.General ,Min Aung Hlaing nih Moscow khuapi phan hmasa lo in cu hriamnam hna cu zohfelnak a nei hmasa tiah theih a si.\nRussian sermi raltuknak jet Misual Min Aung Hlaing nih a cawk mi hna konghe pehtlai in Military analysts pawl hna nih an chim nak ah cun Min Aung Hlaing cozah Myanmar Air Force nih hi tluk in a t’ha mi raltuknak Jet a neih asi ah cun a ram mipi chim lo chaklei Asian ram vialte hna caah zongah t’ihnung taktak a si kho tiah an chim.\nRussia Security council chief Nikolai Patrushev le Min Aung Hlaing cu he can saupi lungduh bia an i ruah hnu ah Russian President Putin he i tong kho hmanh hna hlah sehlaw Myanmar ralkap officer training pawl hna cu a thong lengin University scholarship pek ding tibantuk pawl vialte an ceih dih.Russia nih Navy lei ralkap thazaang hneksak nak tuah a timh mi zongah Min Aung Hlaing le a hnuzul pawl hna cu i tel ve dingin timhlamhnak zong an nei tiah theih a si.